ועדת החינוך, התרבות והספורט, כנסת 18, פרוטוקול מספר 61, 2009-08-26 09:00

זבולון אורלב: שלום לכולם, אני מתכבד לפתוח את ישיבת הוועדה.

זבולון אורלב: זו הישיבה הראשונה שעוסקת בנושא היערכות לפתיחת שנת הלימודים.

זבולון אורלב: שר החינוך אמור להצטרף אלינו כל רגע.

זבולון אורלב: אנחנו עוסקים היום בשלושה נושאים.

זבולון אורלב: הנושא העיקרי שהוא בעצם העילה העיקרית לדיון - החזון החינוכי, התכניות החינוכיות, הנושאים הפדגוגים שבהם תעסוק מערכת החינוך.

זבולון אורלב: אני רוצה להודות לשר החינוך, חבר הכנסת גדעון סער, שמתעכב עכשיו ומשום מה לא מגיע לכיסאו.

זבולון אורלב: אני מודה לו שיחד עם מנכ"ל המשרד, ד"ר שמשון שושני – נדמה לי שזאת הפעם הראשונה שהמשרד לראשונה יציג את החזון החינוכי, כאן בוועדת החינוך והתרבות, ולא במסגרות אחרות.

זבולון אורלב: אנחנו נאפשר לשר ולמשרד סדר גודל של שעתיים להקדיש לסוגייה של התכנים כדי שנדע במה יעסקו תלמידנו.

זבולון אורלב: בפגישות הקודמות עסקנו גם בנושאים אחרים פיזיים שגם בהם נמשיך לעסוק גם בסיום הפגישה הזאת וגם בפגישה ביום שני בשבוע הבא.

זבולון אורלב: כך אנחנו נוכל, אני מקווה, לכסות את כל התחומים, ואם יהיה צורך נקיים גם עוד ישיבה, לא נחסוך בדיונים כדי שהכנסת תמלא את תפקידה גם לקבל דיווחים וגם לפקח על הרשות המבצעת.

זבולון אורלב: ברור לכולנו שיש נושאים מאוד חשובים במערכת החינוך, כמו הבניינים, כמו השמירה, כמו הבריאות ועוד נושאים עיקריים.

זבולון אורלב: אבל צריך לזכור שבסופו של דבר, אנחנו שולחים את ילדינו למוסדות החינוך כדי להתחנך וכדי ללמוד.

זבולון אורלב: בסופו של דבר היעד המרכזי של מערכת החינוך, זה להעביר, להנחיל מדור לדור גם את הערכים, את התכנים וגם את הידע.

זבולון אורלב: אנחנו רוצים להבטיח שזה באמת יישאר ייעודו המרכזי של מערכת החינוך, שכמובן חוט השידרה שלה הם המורים שנציגיהם הבכירים יושבים כאן, גם מזכ"ל הסתדרות וגם יו"ר ארגון המורים בבתי הספר התיכוניים.

זבולון אורלב: אדוני השר, היום הבמה תהיה שלך.

מוחמד ברכה: אדוני היושב ראש, יש לי הצעה לסדר בבקשה.

זבולון אורלב: בבקשה אדוני.

מוחמד ברכה: אני לא רוצה להקדים את המאוחר, עיקר הבעיות בפתיחת שנת הלימודים נמצאים בקרב הציבור הערבי ומערכת החינוך הערבית.

מוחמד ברכה: אני חושב שאי אפשר לנהל את הדיון הזה תוך האדרה של נציגים של אנשים שפעילים בעניין של החינוך הערבי, ואני מתכוון לוועדת המעקב לענייני חינוך ערבי.

מוחמד ברכה: אני פניתי אליך בישיבה קודמת, אדוני היושב ראש, ואמרת שאתה תשקול את העניין, ואני סמכתי על השכל הישר.

מוחמד ברכה: היות ואתה היית בפעם הקודמת לפני שתי קדנציות גם יושב ראש ועדת החינוך וגם שיתפת פעולה איתם.

מוחמד ברכה: ב-30 ביולי הם ישבו - ועדת המעקב עם שר החינוך.

זבולון אורלב: אתה בהצעה לסדר, חבר הכנסת ברכה?

מוחמד ברכה: כן.

מוחמד ברכה: הם ישבו עם שר החינוך.

מוחמד ברכה: זאת אומרת, יש שיתוף פעולה פורה עם משרד החינוך וגם עם ועדת החינוך לדורותיה.

מוחמד ברכה: אין שום סיבה לתת אופי של דיון מעין סודי, למרות שהוא משודר בשידור ישיר, לוועדה הזאת ולהשתתפות בה.

מוחמד ברכה: לכן אני מבקש שנציג של ועדת המעקב לענייני חינוך ערבי ייכנס לתוך הישיבה וייטול חלק בה במידה ויהיה צורך.

מוחמד ברכה: אבל לא ייתכן שדווקא יש נציגים של עמותות שונות, מכל מיני תחומים, ודווקא הנציג של ועדת המעקב לענייני חינוך ערבי לא נמצא כאן.

מוחמד ברכה: אני מבקש מכבוד היושב שיאות לנהוג כפי שנהגו קודמיו וכפי שנהג הוא בעצמו לפני שתי קדנציות.

זבולון אורלב: תודה רבה.

זבולון אורלב: אמנם קיבלתי את בקשתך בפעם הקודמת, אבל כידוע לך יצאנו לפגרה, גם יצאתי אני באופן אישי לפגרה.

זבולון אורלב: אמרתי שאני אשקול את הבקשה בכובד ראש.

זבולון אורלב: ייתכן שגם אני ייפגש באופן אישי עם ועדת המעקב כדי לברר בדיוק את תחום פעילותם ואת תפקידם, ועל פי זה אני אשקול.

מוחמד ברכה: לצורך הישיבה הזאת אני מבקש שהוא ייכנס.

מוחמד ברכה: לצורך הישיבה הזאת, אדוני, ישיבה שמוקדשת לפתיחת שנת הלימודים.

מוחמד ברכה: באמת, למה לעשות מזה עניין של מחלוקת כשהוא לא במחלוקת, הרי זה עניין מקצועי.

זבולון אורלב: חבר הכנסת ברכה, תודה.

זבולון אורלב: שר החינוך בבקשה.

מוחמד ברכה: אדוני, לא קיבלתי תשובה.

זבולון אורלב: כשתהיה לי תשובה אני אתן לך.

מוחמד ברכה: אני מבקש שהם ייכנסו עכשיו.

זבולון אורלב: חבר הכנסת ברכה, אני קורא אותך לסדר פעם ראשונה.

זבולון אורלב: אנא ממך.

מוחמד ברכה: הרי אני אצא, אתה יודע, גם בלי שתקרא לי לסדר.

מוחמד ברכה: לא ייתכן שאתה מנהל דיון על פתיחת שנת הלימודים כשעיקר הבעיות הן במערכת החינוך הערבית, ואתה לא נותן לנציגים של המגזר הזה להיות כאן.

מוחמד ברכה: זה אקט לא חינוכי.

מוחמד ברכה: אני לא מבקש תשובה אחרי הישיבה.

זבולון אורלב: חבר הכנסת ברכה, אני מבקש ממך שוב.

זבולון אורלב: פונה אליך ומבקש ממך לאפשר לנו - - -

מוחמד ברכה: אני מבקש תשובה על השתתפות בישיבה הזו.

מוחמד ברכה: אתה לא יכול לתת לי את זה אחרי הישיבה.

זבולון אורלב: אתה תקבל תשובה בעוד זמן קצר.

מוחמד ברכה: בסדר.

זבולון אורלב: תודה רבה.

זבולון אורלב: שר החינוך בבקשה.

גדעון סער: תודה רבה אדוני היושב ראש, חברי הוועדה, ראשי ארגוני המורים, מזכ"ל הסתדרות המורים מר יוסי וסרמן, יו"ר ארגון המורים מר רן ארז, מכובדיי כולם.

גדעון סער: לפני שנציג כאן את עיקרי כיווני הפעולה שלנו בתחומים השונים, תכנית שהצגנו אותה לראש הממשלה, אני ומנכ"ל המשרד ד"ר שמשון שושני, ושעליה עבדנו בחודשים האחרונים.

גדעון סער: הצגנו אותה לפני שישה ימים לראש הממשלה, ונציג אותה בפני הממשלה במליאתה ביום ראשון הקרוב.

גדעון סער: היום אנחנו בשמחה עושים את זה פה בפני ועדת החינוך של הכנסת, שאיתה אנחנו עובדים בשיתוף פעולה מלא לאורך כל השנה.

גדעון סער: אני רוצה להקדים ולומר מספר מלים לתחילת שנת הלימודים.

גדעון סער: קודם כל אני מעריך ששנת הלימודים תיפתח כסידרה באופן מיטבי בשיתוף פעולה, או תוך שיתוף פעולה של כלל הגורמים ששותפים לעשייה החינוכית.

גדעון סער: אני חושב שזה דבר חשוב.

גדעון סער: שאנחנו מתחילים שנת לימודים, לא רק בלי שביתות גם בלי איומי שביתות, כאשר אנחנו מקיימים בינינו כלל הגורמים ששותפים לעשייה, משרד החינוך, מרכז השלטון המקומי, ארגוני המורים, המנהלים, הורים, תלמידים, שיח שוטף, כי במצב שבו גם החשיבות שאנחנו נותנים למערכת החינוך, גם המרכזיות של החינוך, וגם המצב שאיתו אנחנו מתמודדים, לא מאפשר בזבוז זמן ואנרגיות על מאבקים בתוך המערכת בין השחקנים שנמצאים בתוך המערכת.

גדעון סער: זאת היתה הגישה שלי כאשר נכנסתי לתפקיד.

גדעון סער: הודעתי שאני מתכוון להקים קואליציה למען החינוך, קואליציה חברתית רחבה שכוללת לא רק גורמים במערכת הפוליטית, כוללת גם גורמים בחברה האזרחית, וכך אני משתדל לפעול.

גדעון סער: אני חושב שאנחנו  נראה את הפירות של הגישה הזאת.

גדעון סער: אני אומר את זה כשבח לכל שאר השותפים שציינתי, לשותפים למעשה החינוכי שהנציגים שלהם גם נמצאים כאן היום, כי אני חושב שכך יש סיכוי להתקדם.

גדעון סער: בעיות מקומיות, אדוני היושב ראש, אתה איש חינוך ותיק.

גדעון סער: בעיות מקומיות תמיד ישנן, אנחנו משתדלים לפעול כדי לפתור אותן בכל מקום שניתן, כדי באמת ששנת הלימודים תיפתח כפי שצריך עם מינימום של תקלות ואוירה חיובית, באווירה וחגיגית כפי שמגיע להורים, כפי שמגיע לתלמידים.

גדעון סער: אני מאמין בעזרת השם שכך יהיה.

גדעון סער: אם נתמיד בגישה הזאת יש לנו סיכוי להצליח.

גדעון סער: אם נתמיד בגישה הזאת.

גדעון סער: נקודה שנייה – זאת שנת לימודים, אדוני היושב ראש, שנפתחת עם בשורה, לא רק במובן הזה שציינתי, אני מקווה תיפתח כסידרה, אלא גם היא נפתחת עם יותר שעות לימוד במערכת, וזה לא דבר מובן מאליו, לא בכלל במדינת ישראל, לא במציאות הכלכלית שאנחנו חיים בה, אתה אדוני היושב ראש, אתה יודע את זה היטב, כי הוועדה הזאת גם גיבתה אותנו כאשר היה מאבק בנושא תקציב החינוך.

גדעון סער: ואם מתווספים לכיתות ג' במסגרת התכנית שאותה אנחנו נציג, שעות לימוד בנושא שפת אם, בכיתות ז' בנושא שפת אם, מתמטיקה ומדעים.

גדעון סער: אנחנו מדברים על עשרות אלפי שנות לימוד במצטבר.

גדעון סער: אם נוספות עוד שעות שהן תוצאה זה מקור אחד, גם שעות הדרכה וגם שעות לימוד, שעות שהן שעות פרטניות שניתנות במסגרת הרחבת "אופק חדש", אני חושבת שזאת בשורה חשובה.

גדעון סער: זה כלי חשוב, אולי הכלי הכי חשוב והכי יקר של המערכת על מנת לבצע את היעדים שלה.

גדעון סער: אנחנו היום עובדים תוך שיתוף פעולה מלא גם עם משרד האוצר.

גדעון סער: יש לנו ויכוחים, יש לנו מחלוקות, אנחנו לא מרגישים שמלוא הצרכים שלנו מקבלים מענה.

גדעון סער: אנחנו משתדלים לעבוד בשיתוף פעולה מתוך שקיפות ומתוך מטרה לקדם ביחד את החינוך.

גדעון סער: אולי עוד משהו שאני חושב עליו הרבה בימים האחרונים, ואנחנו בוודאי תוך מספר שבועות נתחיל לפעול בנושא הזה.

גדעון סער: אני חושב שאם מציגים את הנושאים העיקריים במערכת החינוך, אני חייב לציין אותו כאן בצורה ברורה, בצורה גלויה.

גדעון סער: אחד היעדים המרכזיים של משרד החינוך בראשותי, יהיה לחזק את החינוך הממלכתי ואת החינוך ממלכתי דתי, דהיינו את החינוך הרשמי.

גדעון סער: אנחנו חיים בתוך תהליכים שנמשכו הרבה מאוד שנים, תחת כהונתם של ממשלות וכנסות רבות שהחלישו, או שבתקופתן נחלשה במתכוון, לא במתכוון, המערכת המרכזית, והתחזק החינוך הלא רשמי שזה שם הקוד לחינוך פרטי שמתוקצב על ידי המדינה.

גדעון סער: יש אפשרות לבתי ספר ייחודים, יש גם קבוצות ייחודיות באוכלוסייה שיש להן צרכים ייחודיים, ויש שונות וצריך לתת מענה לכלל ילדי ישראל.

גדעון סער: ואין ילדים שצריכים להיות ילדים חורגים במערכת הזאת, הכל נכון.

גדעון סער: אבל חייבים לחשוב על דרכים איך לחזק את החינוך הרשמי.

גדעון סער: אני רוצה לומר בצורה ברורה, זה יהיה אחד היעדים המרכזיים, כדי שלא נתעורר  עוד שנים לא רבות במדינה שבה המיעוט לומד בחינוך הממלכתי, הרוב נמצא מחוץ לחינוך הממלכתי, כל מי שיש לו אמצעים כלכליים בוחר בדרך שהיא מחוץ לחינוך הממלכתי, ואנחנו כחברה מעמיקים בדרך הזאת בצורה – עלולים, אם זה לא ייבלם, להעמיק בצורה קשה ביותר את הפערים החברתיים במדינת ישראל שגם כך הם פערים חברתיים מאוד גדולים.

גדעון סער: אני אומר את זה בצורה גלויה, ואני מתכוון לחזור ולעדכן את הוועדה תוך זמן לא רב בנושא הזה.

גדעון סער: לגבי צעדים מדודים, שקולים, אחרי שנשקול את הדברים בצורה מסודרת, כדי בשלב ראשון לבלום את המגמה הזאת.

גדעון סער: עכשיו אני מבקש להציג בפניכם תכנית ובה עיקר המטרות שאנחנו מציבים לעצמנו כמערכת.

גדעון סער: רעיונות מעשיים לפעולה.

גדעון סער: מטבע הדברים זה לא ממצה את כל הבעיות.

גדעון סער: קיבלתי התייחסות מחבר הכנסת מולה.

גדעון סער: אני תיכננתי לעשות את זה בשלב יותר מאוחר של הדיון.

גדעון סער: גם שוחחנו עליו בטלפון, אני מודה לך על הפנייה, אני אתייחס לדברים.

גדעון סער: התכנית הזאת היא תכנית שבה עיקרי כיווני הפעולה, היא מטבע הדברים לא יכולה להקיף את כלל הנושאים, האתגרים, הבעיות שאיתם מתמודדת מערכת החינוך.

גדעון סער: אני רוצה להתחיל מנתונים.

גדעון סער: אני אקריא.

גדעון סער: במדינת ישראל בתש"ע נלמדו למעלה ממליון וחצי תלמידים, המספר המדוייק כאן הוא מליון 502 אלף ו-600.

גדעון סער: בגני הילדים ילמדו 385,369 תלמידים, ב-4096 מוסדות.

גדעון סער: 57,300 כיתות.

גדעון סער: מספר עובדי הוראה, זה אומדן שהוא לא מדוייק עד הקצה - 132 אלף.

גדעון סער: על פני הגרף תוכלו לראות גרף שמתייחס למספר התלמידים בחינוך היסודי כללי, ובחלוקה לחינוך ממלכתי, חינוך חרדי וחינוך ממלכתי דתי.

גדעון סער: הגרף מתחיל משנת 1995-1996.

גדעון סער: על פני הגרף תוכלו לראות מגמות של קיטון בחינוך הממלכתי, עלייה צנועה שאיננה מתיישבת עם ההיקף של הגידול הדמוגרפי בממלכתי דתי, ועלייה דרמטית בהיקף של החינוך החרדי, בוודאי ובראש ובראשונה מטעמים דמוגרפיים.

גדעון סער: מ-74 אלף ל- 171 אלף.

גדעון סער: אני רוצה לציין, שעל אף שהיה ניתן לצפות גם לגידול דמוגרפי בחינוך ממלכתי דתי, העלייה כאן היא מתונה, ולמעשה מספר התלמידים היום בחינוך הממלכתי דתי שהיה ב-1995-1996 יותר גדול מההיקף של החינוך החרדי, היום הוא משמעותית יותר קטן.

גדעון סער: הגרף הזה קיים מספר שנים, אי שם בשנת 2000 תוכלו לראות את ההצטלבות.

גדעון סער: הגרף משמאל הוא גרף שמתייחס לגידול במספר התלמידים בכלל האוכלוסייה, בחינוך ערבי ובחינוך יהודי.

גדעון סער: הגידול בחינוך ערבי מ-231 אלף ל-391 אלף.

גדעון סער: אנחנו מדברים על יסודי, חטיבת ביניים וחטיבה עליונה, דהיינו כלל התלמידים  ללא גני הילדים.

גדעון סער: בחינוך היהודי גידול מ-942 אלף ל-מליון 81 אלף.

גדעון סער: הגרף הבא ממחיש את הטענה שאנחנו מרבים להסביר, והיא הקשיחות של תקציב משרד החינוך.

גדעון סער: כפי שאתם רואים, 89% מתקציב משרד החינוך הוא תקציב של שכר, שכר של עובדי הוראה, שכר של עובדי שלטון מקומי, כמו שרתים או כמו מזכירות שבתמיכה של משרד החינוך.

גדעון סער: שכר, נדמה לי שזה אחוז וחצי בלבד של עובדי המשרד, כי נוהגים לומר שיש היקף תקורות גבוה, אז כדאי לדעת את הנתון הזה.

גדעון סער: אחוז וחצי בלבד של עובדי המשרד.

גדעון סער: כל שאר 11%, רכישות, תמיכות ופעולות, זה כולל כיסאות ושולחנות.

גדעון סער: הערכה שלנו היא, שכ-97% מהתקציב הוא תקציב קשיח, מתוך ה-30,3 מליארד שקלים, כשגם בתוך 3 מליארד היכולת לווסת סכומים היא מאוד נמוכה.

גדעון סער: הנתון הזה הוא כמובן נתון שמקשה מאוד על המשרד ועל פעולתו, ועל היכולת לפתח יוזמות חדשות ומהלכים חדשים.

גדעון סער: השנה הזאת אנחנו הקצנו כ-420 מליון שקלים לתכנית היעדים והמטרות שלנו.

גדעון סער: מכלל התקציב, אני רוצה שתדעו, 420 מליון שקלים, כולל להסבת אקדמאים בהוראה, שזה פרוייקט שאנחנו עושים עם משרד האוצר ועם משרד התמ"ת.

גדעון סער: הנושאים השונים שאנחנו מנסים לקדם ביתר, או להדגיש במסגרת הנושא של ההישגים, הנושא של הערכים, הכל במסגרת הנושא של תכניות מיוחדות, חדשות, להבאת כח אדם איכותי להוראה.

גדעון סער: כל הדברים הללו במסגרת אותו תקציב מיוחד.

גדעון סער: הגרף הבא, מציג את ההוצאה השנתית לחינוך לתלמיד בהשוואה בינלאומית.

גדעון סער: ההשוואה מתייחסת להוצאה הממוצעת במדינות ה-O.E.C.D.

גדעון סער: , בשלושה פרמטרים שונים.

גדעון סער: בממוצע ההוצאה השנתית שלנו לחינוך פר תלמיד נמוכה ביותר מ-25% מההוצאה הממוצעת במדינות  ה-O.E.C.D.

גדעון סער: כפי שאתם יכולים לראות.

גדעון סער: בטבלה שיש לפנינו שמשווה מספר מדינות, מובילה דנמרק.

גדעון סער: אין קורלציה מלאה בין הישגים לבין השקעה לתלמיד, כי פינלנד משקיעה פחות מספרד ומדנמרק מצרפת ומשוודיה ומאיטליה, והיא מגיעה להישגים לא פחות, אולי יותר טובים.

גדעון סער: אבל בוודאי שגם ההוצאה פר תלמיד הוא נתון שמשפיע על היכולת לקבל תפוקות במערכת.

גדעון סער: הגידול בהוצאה שנתית לתלמיד הוא גרף אפילו יותר בעייתי בראייתנו מהגרף הקודם, כי הוא מתייחס למרכיב התוספתי, כי ההשקעה היום בחינוך הופכת להיות יותר ויותר יקרה.

גדעון סער: יש מרכיב של דגיטציה, ושל מיחשוב של מערכות.

גדעון סער: זה מרכיב מאוד יקר, בו מדינת ישראל נסוגה בשנים האחרונות ביחס של מחשב פר תלמיד.

גדעון סער: אתם יכולים לראות את קצב הגידול בהשקעה הריאלית בחינוך, בממוצע הגרף הכתום הוא ממוצע של ה-O.E.C.D.

גדעון סער: כולו.

גדעון סער: אנחנו יכולים לראות איזה מדינה פרופורציונאלית משקיעה יותר בחינוך.

גדעון סער: בגרף הזה דרום קוריאה מובילה, וספרד גם נמצאת במקום טוב.

גדעון סער: זה דבר שבמידה מסויימת מבטא גם את המצוקות של מדינת ישראל, שבה בוודאי יש הוצאה לביטחון הרבה יותר גדולה משאר המדינות.

גדעון סער: אבל בסופו של דבר אנחנו חייבים להגיע לגידול שונה ולשינוי בסדר העדיפויות הלאומי בהקצאה לחינוך, כי בחינוך אנחנו בתחרות.

גדעון סער: כאשר אנחנו משקיעים קצת יותר, אחרים משקיעים הרבה יותר.

גדעון סער: כאשר אנחנו משקיעים קצת יותר, אחרים משקיעים הרבה יותר, אנחנו נמדדים לעומת העולם במדדים בינלאומיים, קשה לנו להתחרות כאשר התוספת היא במידה משמעותית יותר נמוכה.

גדעון סער: לגבי תכנית "אופק חדש".

גדעון סער: אחרי שבחנתי את הנושא הזה מספר שבועות בשבועות הראשונים לכהונתי, שאנחנו נמשיך בתכנית.

גדעון סער: האילוצים התקציביים לא איפשרו לנו להמשיך בתכנית בהיקף המלא כפי שהיה מתוכנן.

גדעון סער: אני חייב להגיד גם שיש קשיים נוספים שבעיניי מחזקים את ההחלטה הזאת.

גדעון סער: כי למשל לא הצלחנו להתקדם בהתאמת התשתיות הפיזיות לביצוע השעות הפרטניות כפי שהיינו רוצים.

גדעון סער: אנחנו עוקבים אחרי העניין הזה ומאיצים אותו יחד עם זאת, זאת לא  היתה תכנית שלי, אני גם בכנסת דיברתי על הנושא הזה בקדנציה הקודמת.

גדעון סער: זה לא חשוב.

גדעון סער: מה שחשוב, הוא שחשוב לשמור על המשכיות שלטונית, על רציפות שלטונית.

גדעון סער: לא לבנות מערכת על הרס כל מה שנעשה בה קודם לכן.

גדעון סער: חשוב לקיים הסכם קיבוצי, וחשוב לראות גם את היתרונות שכן קיימים.

גדעון סער: הם לא נותנים מענה לכל הבעיות של המערכת, אבל אם אנחנו רוצים להתקדם לכיוון של שכר יותר טוב למורים - ראיתי בעניין הזה חשיבות.

גדעון סער: אני מקווה שבמהלך השנה הקרובה נצליח להגיע להסכם גם עם ארגון המורים, בשינויים המתחייבים, לא יכול להיות אותו הסכם, בשינויים המתחייבים כדי להשלים מהלך שהוא מצד אחד משנה את שיעור העבודה, מצד שני מעלה את שכר המורים ונותן למערכת כלים יותר טובים.

גדעון סער: קיימנו בנושא הזה שיחות, אנחנו מקיימים ראשוניות, ואני רואה בזה חשיבות.

גדעון סער: הטבלה הזאת מציגה את היקף הכניסה לתכנית "אופק חדש".

גדעון סער: בגני הילדים אנחנו מתחילים רק השנה בהיקף של  414 גני ילדים.

גדעון סער: זה היקף קטן של כ-5% מכלל גני הילדים, אנחנו מתחילים בזה השנה.

גדעון סער: בבית הספר היסודי, אנחנו מוסיפים 434 בתי ספר, אנחנו כבר מגיעים לאחוז כיסוי מאוד גבוה של 72%.

גדעון סער: בחטיבות ביניים יש כאן הבדל בין חטיבות ביניים עצמאיות, אבל אנחנו נכנסים השנה בהיקף של כמה עשרות חטיבות ביניים.

גדעון סער: בסך הכל יש עוד דרך לעשות, אבל יש התקדמות יפה, בעיקר האחוז הגבוה ביותר בבתי הספר היסודיים.

גדעון סער: המטרות שאנחנו מגדירים בתמצית למערכת החינוך הן המטרות הבאות.

גדעון סער: חיזוק החינוך לערכים ציוניים יהודיים דמוקרטיים וחברתיים.

גדעון סער: אנחנו רואים במערכת החינוך, קוראים למשרד משרד החינוך, לא רק משרד הלימוד, והיא צריכה לחזק את המרכיב הערכי.

גדעון סער: אני חושב שזאת תחושתם ועמדתם החזקה של כלל אזרחי ישראל ללא הבדלי השתייכות פוליטית, ואנחנו נעשה את זה.

גדעון סער: אני אציג כאן מספר תכניות, חלקן אתם מכירים חלקן חדשות בהקשר הזה, לא את כל מה שניתן, אבל בהחלט מספר כיוונים שאנחנו מתקדמים בהם כבר.

גדעון סער: יעד שני, חתירה לקידום מצויינות, שיפור בהישגים ובאיכות החינוכית וצמצום פערים חברתיים.

גדעון סער: קודם כל אין סתירה בין היעדים.

גדעון סער: אני קורא לפעמים מאמרים, אז הם מציגים דילמה בין הישגים לבין ערכים, או שזה בתי ספר שהם בתי חרושת לציונים, זה לא עומד בצורה הזאת.

גדעון סער: חיזוק הערכים חיוני לשיפור ההישגים.

גדעון סער: הקשר הוא קשר הפוך, מכיוון שאתה מחנך לערכים, שאתה גם יודע לתבוע מהילד ולהציג לו מטרות, ערכים של חריצות, ערכים של התקדמות.

גדעון סער: אתה יכול יותר להגיע להישגים, אין סתירה בין הדברים הללו.

גדעון סער: כאשר אנחנו מדברים על הישגים שהם לא מספקים, יש כאלה שאומרים מה זה חשוב איזה ציונים יהיו, יהיו ציונים כאלה, יהיו ציונים אחרים, אחרי זה כן אפשר לתקן, או אי אפשר לתקן.

גדעון סער: פה אנחנו עושים לעצמנו הנחה, כי הישגים הם ביטוי לרמה, אם ההישגים לא מספקים, הרמה איננה מספקת, ואנחנו צריכים לשאוף לשיפור הרמה.

גדעון סער: יש לנו את הילדים הכי טובים בעולם, אין שום סיבה שלא נצליח להתקדם בכיוון הזה.

גדעון סער: יעד שלישי, מערכת החינוך תהיה אפקטיבית ויעילה יותר, תשרת את צרכי הפרט וצרכיה המשתנים של מדינת ישראל.

גדעון סער: אני מתכוון לבוא בתביעות נוספות למשרד האוצר.

גדעון סער: כולם כאן יודעים שיש למערכת הזאת מצוקות קשות ביותר.

גדעון סער: רק היום ראיתי את הנושא, לא ראיתי, אנחנו מכירים אותו, ראיתי באחד הפרסומים בנושא של פסיכולוגים ויועצים חינוכיים.

גדעון סער: דיברתי על הנושא של  מיחשוב.

גדעון סער: אנחנו הולכים להציג צרכים, אבל אני חושב שאנחנו גם הוכחנו, וגם הוועדה הזאת הוכיחה, אני אומר את זה לשיבחה של הועדה, ולשיבחך אדוני היושב ראש, שכאשר היה צריך לקבל החלטות שהמשמעות שלהן היא התייעלות, הוכחנו שאנחנו יכולים לעשות את זה בדברים שבעבר לא נעשו, ואני מאמין שאנחנו יודעים ללכת לכיוון של יותר יעילות כדי שהמערכת תשרת יותר את היעדים שלה.

גדעון סער: אני רוצה פעם נוספת לומר את זה לשיבחם של כל המשתתפים, אבל גם לומר לשחקנים האחרים במערכת החינוכית - הצרכים הם בלתי סופיים, אתם מכירים את הצרכים.

גדעון סער: יש צרכים אדירים, יש צרכים בתור גיאומטרי של חינוך מיוחד.

גדעון סער: הצרכים הם אדירים שבאים בתביעות, צריך גם לחשוב על אלטרנטיבות.

גדעון סער: אי אפשר לקבל את הכול.

גדעון סער: אם אנחנו רוצים יותר הקצאה של משאבים לחינוך, ואנחנו מאמינים בזה, אם אנחנו מזהים, וזה יותר קשה לזהות מכפי שחשבתי, מקום שבו ניתן להתייעל אנחנו נתייעל.

גדעון סער: נקודה אחרונה.

גדעון סער: הממשלה והכנסת תכרנה בתקציב החינוך כהשקעה ולא כהוצאה.

גדעון סער: אני חושב שזאת נקודת מפתח.

גדעון סער: בישיבת הממשלה שעסקה בפשיעה ביום ראשון האחרון, הסברתי שהורדה אמיתית של הפשיעה במדינת ישראל תהיה אם נשקיע יותר בחינוך.

גדעון סער: כי בסופו של דבר זו לא תגובה, זה לא אכיפה שהיא מאוד חשובה, זה לא ענישה.

גדעון סער: זאת מניעה של ילדים ושל נערים לגלוש למסלול חיים לא נורמטיבי, ושאנחנו יודעים שאם נשקיע יוותר, אני רוצה לציין דבר שקוצץ, ולצערי גם מקוצץ היום, זה כל הנושאים החברתיים בתהליך מתמשך בכל הממשלות האחרונות.

גדעון סער: זה דבר חשוב ביותר לצורך השגת היעד הזה.

גדעון סער: אני מאמין שכך צריך לראות את הדברים.

גדעון סער: אם נשקיע בחינוך יותר, נשקיע בעתיד פחות ברווחה, נשקיע פחות במאבק בפשיעה.

גדעון סער: אם יהיו יותר ילדים בתנועות נוער, אז תהיה פחות פשיעה בקרב הנוער, פחות שוטטות, פחות תופעות שהן תופעות סיכון, וכך צריך להסתכל על הדברים.

גדעון סער: העמקת החינוך לערכים, אנחנו מגיעים לתכנית שמפרטת את הנקודות.

גדעון סער: אני אעבור על היעדים.

גדעון סער: בניית חיזוק והטעמת תכניות להעמקת ערכים דמוקרטיים ואזרחיים.

גדעון סער: להעמקת הזהות היהודית והישראלית.

גדעון סער: היכרות והזדהות ירושלים בירת ישראל והעם היהודי.

גדעון סער: עידוד הגיוס לצה"ל ולשרות לאומי אזרחי.

גדעון סער: עידוד פעילות בתנועות נוער וחיזוקן.

גדעון סער: חיזוק הקשר בין החברה האזרחית למערכת החינוך.

גדעון סער: העלאת היקף ההתנדבות למערכת החינוך ועידוד החינוך למעורבות חברתית.

גדעון סער: אנחנו יצאנו עם תכנית בנושא של ההתנדבות.

גדעון סער: זה דבר חשוב לעודד להתנדבות.

גדעון סער: אנחנו נלך למעגלים רחבים של ההתנדבות.

גדעון סער: יש לה גם שלב ראשון.

גדעון סער: ראיתי את הביקורת, אני לא מתרגש מהביקורת.

גדעון סער: הציבור רוצה לתת לחינוך, צריך ליצור נקודות של חיבור חיובי בין המערכת האזרחית למערכת החינוך, שלא כל החיבור יהיה תלונות וטענות, את זה אנחנו רוצים לעשות.

גדעון סער: חיזוק ערכים – סיורים, הנקודה הראשונה זה נושא סיורים חינוכיים בירושלים.

גדעון סער: הצגנו את התכנית הזאת בפני הוועדה.

גדעון סער: תכנית נוספת למה שקיים היום לתלמידי ה', ז' י' י"א שיש לה תקציב מיוחד עם סיבסוד של משרד החינוך לסיורים החינוכיים האלה.

גדעון סער: עם דגש על פריפריה, אני רואה בזה חשיבות.

גדעון סער: תכנית שאנחנו מציגים בפעם הראשונה, היא בניית מקצוע חדש בחינוך הרשמי ברצף לימודי מכיתה ד' ועד כתה ט' החל משנת הלימודים הבאה, לא זאת שתתחיל בעוד חמישה ימים, אנחנו עובדים היום על התכנית.

גדעון סער: היא תתחיל בתשע"א.

גדעון סער: מורשת ותרבות ישראל, זה לימודי יהדות וציונות ברצף על פני מספר שנים, תכנית הלימודים שתיבנה, נתנו פה את נושאי התוכן המרכזיים, עם ומולדת סמלים ומנהיגים, ציון וציונות הכיסופים, יהדות וציונות מנהיגים ודמויות מופת.

גדעון סער: מעגל החיים היהודי בני ובנות מצווה.

גדעון סער: יהדות וציונות, ערכים חברתיים מוסריים.

גדעון סער: יהדות וציונות מבחן ההגשמה.

גדעון סער: אנחנו נשקיע מאמצים רבים.

גדעון סער: יהיה שילוב של לימודי יהדות וציונות במקצוע הזה.

גדעון סער: תתבצע גם הכשרת מורים ייעודית לעניין הזה בהשתלמויות, מחוזות ובפיתוח מסלולי לימוד ייחודיים.

גדעון סער: התכנית הזאת כאמור תהיה תכנית רב שנתית.

גדעון סער: אני רואה בעניין הזה חשיבות רבה ביותר, הנושא היהודי והנושא הציוני, כאשר אנחנו רואים לעתים במבחנים את הידע הבסיסי בנושאים האלה, אנחנו מגלים בורות שהיא בורות בשורשים שלנו וחלק מרכזי של התפקידים של מערכת החינוך היא לשפר את המימד הזה.

גדעון סער: לקחתי על עצמי את העניין הזה כנושא מרכזי.

גדעון סער: נושא נוסף, עידוד הגיוס לצה"ל ולשרות הלאומי אזרחי.

גדעון סער: אנחנו בשנת הלימודים הבאה, אדוני היושב ראש, מתחילים בתכנית יישום לכיתות י' עד י"ב, בשיתוף עם צה"ל ועם משרד הביטחון, מותאמת לבתי ספר שונים על פי המאפיינים שלהם, עם מרכיב של פעילות ממוקדת בבתי ספר שבהם יש נתוני גיוס נמוכים במיוחד.

גדעון סער: בראייה שלי שיעור של מתגייסים לצה"ל בבית ספר הוא מעיד שנעשתה פה פעילות ערכית ואנחנו חושבים שצריך לחזק את זה.

גדעון סער: אחד הממדים שאנחנו מסתכלים עליהם, הם לא רק ממדים לימודיים, גם הממדים האלה הם מדדים חשובים.

גדעון סער: אנחנו נקיים ב-1 בדצמבר כנס בהשתתפותי ובהשתתפות הרמטכ"ל, עם כל מנהלי בתי הספר העל יסודיים כדי לרתום לנושא הזה.

גדעון סער: עוד פעם, פה ושם אני קורא ביקורת, אני לא מתכוון להתרגש מזה, אדוני היושב ראש.

גדעון סער: אם אנחנו מאמנים שאלה הדברים החשובים, אנחנו נבצע אותם, בשביל זה נבחרנו.

גדעון סער: אנחנו מרחיבים את מיזם "מסע ישראלי".

גדעון סער: אני חושב שזה גם נושא שהוועדה בראשותך קיימה בו דיונים.

גדעון סער: אנחנו נרחיב את התקציב כבר בשנת הלימודים הקרובה.

גדעון סער: נדמה לי שנגיע להיקף כיסוי של 40% מתלמידי השביעיות שהשתתפו במיזם הזה.

גדעון סער: המטרה שלנו בסופו של דבר במהלך של שלוש שנים אדוני היושב ראש, להגיע לכיסוי של כלל תלמידי השביעיות בבתי ספר שהשתתפו בו, ומי שמכיר, אתה מכיר  מה זה עושה בנושא חיזוק השייכות והזיקה לעם ישראל, לארץ ישראל, והנושא של זהות יהודית וציונית וישראלית בקרב הנוער, מבין את החשיבות של העניין הזה.

גדעון סער: עוד לא הצגנו נדמה לי בפני הוועדה את הנושא של ערכת התקווה.

גדעון סער: אנחנו צריכים לקיים בנושא הזה ישיבה.

גדעון סער: אני רואה בזה חשיבות.

גדעון סער: עשתה עבודה מדהימה ד"ר בלצן.

גדעון סער: אני חושב שהוועדה צריכה לקיים את הישיבה באולם, זה גם משולב בנגינה, אי אפשר לראות את זה רק בצורה הזאת.

גדעון סער: בדרך כלל אנחנו מקיימים ישיבות, אבל בתמצית אני רוצה לומר שאנחנו נשתמש בערכה הזאת כדי להעמיק את ההיכרות עם ההמנון הלאומי במערכת החינוך, אבל גם בחינוך הבלתי פורמלי, בתנועות הנוער בהחלט זה יכול להיות בסיס למערכי שיעור עם רקע אינטגרטיבי היסטורי מוסיקלי, ספרותי, זה מאוד מאוד מעניין.

זבולון אורלב: אני חייב להדליף לך, שהואיל והכנסת אישרה בקריאה שנייה ושלישית את החוק של הכרה לאומית בבית העצמאות בשדרות רוטשילד בתל אביב, שבו הוכרזה הקמת המדינה, התכנית שלי היא שברגע שהחוק ייכנס לתוקפו, אנחנו נקיים שם ישיבה חגיגית שתוקדש לערכה של שירת התקווה.

זבולון אורלב: אני חושב שאין סמלי יותר מזה.

זבולון אורלב: שם נשמיע אותו.

גדעון סער: בערכה, בתקליטורים שמצורפים לערכה, יש ביצועים של התקווה ממעמדים היסטוריים.

גדעון סער: אחד מהם ממעמד הכרזת המדינה.

גדעון סער: אני אציע להשמיע אותו.

גדעון סער: היא פה תחת חיזוק הערכים, אבל האמת שיש לה קשר הדוק גם להישגים - נושא של מאבק באלימות ואקלים חינוכי מיטבי, בנושא הזה אני רואה חשיבות גדולה מאוד.

גדעון סער: הועדה הזאת עסקה בנושא הזה, אגב, בין היתר, התיקון לחוק זכויות התלמיד, ממש לפני היציאה לפגרה.

גדעון סער: היעדים שלנו הם להטמיע מדיניות של אפס סובלנות לאלימות במערכת החינוך.

גדעון סער: להפחית באופן עקבי את מקרי האלימות בבתי הספר.

גדעון סער: לחזק את הסדר והמשמעת, ולתת גיבוי למנהלים ולמורים.

גדעון סער: אני רוצה לומר בצורה ברורה, ואני גם רוצה לפנות מכאן לציבור ההורים שגם אני נמנה עליו.

גדעון סער: אי אפשר לאמץ גישה - - -

זבולון אורלב: אני מבקש לא לקפח את הסבים והסבתות.

גדעון סער: אם מותר לי להדליף, כסב מצטיין, אני כבר לומד ממך לשלב הבא איך להיערך.

גדעון סער: אני לא יודע אם אתם יודעים שיושב ראש הוועדה מקיים קייטנה לנכדיו כמסורת מדי שנה.

גדעון סער: אני רואה בזה מופת חינוכי ורף מאוד גבוה לכל אחד מאיתנו, אבל יש לי עוד כמה שנים עד אז.

אנסטסיה מיכאלי: ברשותך, אני יכולה להזמין אותך גם לקייטנה משלי.

גדעון סער: גם לאנסטסיה יש קייטנה.

גדעון סער: אנחנו רגילים לבוא בטענות, אנחנו לפעמים רגילים לתת גיבוי אוטומטי לילדים שלנו.

גדעון סער: אבל אם אנחנו רוצים מערכת חינוך אפקטיבית, אי אפשר ללא מרכיב של סמכות של מורים ומנהלים.

גדעון סער: זה לא יילך, כל התיאוריות האולטרא-ליברליות, שכבר בכל העולם נזנחו לפני עשר שנים, הן תיאוריות שמובילות להרס של מערכת החינוך.

גדעון סער: ולכן אני חושב שצריך לעשות את זה עם התלמידים, אגב, יש לי פגישות.

גדעון סער: אחת הפגישות שלי לפני תחילת שנת הלימודים עם גם עם יושבת ראש מועצת התלמידים הארצי.

גדעון סער: אני לא יודע למה היא לא כאן, לפי דעתי היתה צריכה להיות.

גדעון סער: יש נציגים, אבל אני לא רואה את הדר.

גדעון סער: עם התלמידים, זה לא צריך להיות מורים נגד התלמידים.

גדעון סער: אבל אנחנו מתכוונים, מנכ"ל משרד החינוך, הנהלת משרד החינוך, מנהלי המחוזות, לתת גיבוי למורים ולמנהלים.

גדעון סער: אין גיבוי אוטומטי בשום דבר, תמיד יכולות להיות טעויות.

גדעון סער: כאשר יש טעויות לא צריך להתבצר בתוך טעות.

גדעון סער: אבל אני מודיע מראש, אם יהיה לי ספק, לא יהיה לי ספק.

גדעון סער: זאת אומרת יהיה לי ספק אם מורה או מנהל פעל כהלכה, אני נותן גיבוי, כי אי אפשר גם להיות במקומו, אז אני רואה חשיבות גם בהתנהלות שלנו, כי יש גם הרגלים שנוצרו שצריך לשרש.

גדעון סער: בתי ספר צריכים לנהל, המנהלים, את בתי הספר לא צריכים לנהל ההורים.

גדעון סער: ההורים צריכים לנהל בבית, את בתי הספר צריכים לנהל המנהלים.

גדעון סער: לא שתמיד אנחנו מנהלים גם בבית.

גדעון סער: אני הייתי מספר ימים בחוץ לארץ עכשיו עם הבנות שלי.

גדעון סער: אני הייתי דרג מבצע עם הבנות ועם אשתי.

גדעון סער: היתה לי מפה, קיבלתי הנחיות, לא הייתי דרג שקיבל החלטות.

גדעון סער: אני מאוד בעד מאוד מעורבות הורים, צריך למתוח בין מעורבות להתערבות.

גדעון סער: כשיש התערבות זה מערער את היסודות של המערכת, צריך להיזהר מזה.

גדעון סער: עוד פעם, אני הולך ליישם את זה בלי שום חשש מביקורת, כי אני יודע שהמשך המגמות הקיימות יהרסו את מערכת החינוך, לכן הם ייבלמו, אין לי ברירה, אין לי שיקול דעת.

גדעון סער: חוזר המנכ"ל החדש ייצא לפני תחילת שנת הלימודים, זה בשלב של הגהות אחרונות.

גדעון סער: נעשתה כאן עבודה אדירה.

גדעון סער: אני מודה לשפ"י על כל המאמץ, כי הם ריכזו את כל הנושא הזה.

גדעון סער: אני רוצה לומר שהחוזר החדש התפרסם תוך מספר ימים, עוסק בנושא של עיצוב אקלים חינוכי מיטבי, הוא לא כולל רק נורמות וסנקציות על הפרת הנורמות.

גדעון סער: הוא כולל גם מרכיבים אחרים חשובים בחינוך של דיאלוג עם תלמידים, ושל תכניות שאנחנו צריכים להרחיב את ההטמעה שלהם.

גדעון סער: אנחנו מנחים להרחיב את ההטמעה שלהם.

גדעון סער: כישורי חיים ומלב אל לב ותכניות נוספות.

גדעון סער: אנחנו רואים בזה חשיבות גדולה.

גדעון סער: בוצעו שינויים בחוק זכויות התלמידים, זה כבר עבר זה מוכר.

גדעון סער: הטעמת מנגנון איתור ובקרת אלימות פיתוח ואחריות רמ"א.

גדעון סער: דיווח שוטף של כל הדרגים בנושא של העדרויות משמעת ואלימות.

גדעון סער: כל בית ספר יידרש לפרסם תקנון, להביא אותו לידיעת הורים מורים ותלמידים.

גדעון סער: ייקבעו נהלים מחוזיים לטיפול בבתי ספר עתירי בעיות משמעת ואלימות.

גדעון סער: הטמעה של תכניות חינוכיות ייחודיות, ציינתי את זה, שמשלבות מודלים לניהול שיח רגשי חברתי וערכי בין מורים לתלמידים.

גדעון סער: הפעלת תכנית החינוך האישי, בכיתות ז' ו-ח' של חטיבות הביניים, תכנית שבוצעה בין היתר בבת ים, היא תופעל ב-104 בתי ספר.

גדעון סער: הרחבת עיר ללא אלימות, אנחנו עובדים עם המשרד לביטחון פנים.

גדעון סער: כיום התכנית הזאת פועלת בעשר רשויות בכ-90 בתי ספר, והיא עתידה לפי התכנון זה גם מותנה במשאבים תקציביים, אנחנו מחזקים את ידיכם להשיג אותה בעוד 40 רשויות.

גדעון סער: אנחנו רואים בה תכנית חיובית.

גדעון סער: אני רוצה לעדכן, ועדת השרים למאבק באלימות קיבלה את ההחלטה לפני שבועיים להרחיב את התכנית הזאת.

גדעון סער: הגרף הבא עוסק בשיפור בהישגים.

גדעון סער: אנחנו מציגים לעצמנו יעדים כמותיים מדידים.

גדעון סער: הנושא הבא הוא נושא שהמנכ"ל מדגיש אותו, ואני רוצה להודות למנכ"ל משרד החינוך לד"ר שמשון שושני, שהוא שותף.

גדעון סער: אנחנו עובדים בשיתוף פעולה מלא, אני גם לומד ממנו הרבה.

גדעון סער: קודם כל על ההתגייסות שלו למערכת החינוך, זה לא היה פשוט לשכנע אותו, אבל בעיקר על העבודה הקשה והחברות ושיתוף הפעולה.

גדעון סער: באמת, הוא מגיע למקום שכבר היה בו פעמיים.

גדעון סער: אני מגיע למקום שאני נמצא בו פעם ראשונה.

גדעון סער: אני רוצה להודות לך שמשון על החלק המרכזי מאוד שלך גם בגיבוש התכנית שאנחנו מציגים היום.

גדעון סער: התחלתי לומר - להציב יעדים כמותיים ומדידים זה דבר מסוכן מאוד לאדם פוליטי.

גדעון סער: אבל הגעתי למסקנה שאם לא נציב את השיפור בתחנה הבאה, זאת אומרת, במבחנים הבינלאומיים הבאים שהתקיימו ב-2011, יש מבחן נוסף ב-2012, ואם לא נגיד שאנחנו מתחילים לשנות את הגרף בכיוון ההפוך, אין שום סיכוי להשיג את היעד הזה.

גדעון סער: המערכת לא תגיע לשם לבד.

גדעון סער: אני יודע שזה לא פשוט, וזה מחייב את כל המערכת, זה מחייב גם מנהלים ומורים, לרתום את המערכת לכיוון הזה, זה לא מבחן שבסופו מקבלים תעודה.

גדעון סער: לא תמיד התלמיד יכול לראות את הקשר הישיר.

גדעון סער: אנחנו היום חיים בחברה של "מה יוצא לי מזה".

גדעון סער: לא תמיד אפשר לראות את הקשר, אבל יש בזה חשיבות גדולה, כי בסופו של דבר, קודם כל החשיבות זה איפה אנחנו נמצאים.

גדעון סער: צריך למדוד את עצמנו תמיד בצורות אמיתיות ולדעת איפה אנחנו ממוקמים בהשוואה לעולם, לא לעשות לעצמנו הנחות.

גדעון סער: אני בנושא של טוהר הבחינות בבגרות, אם יש לי דילמה בין אחוז זכאות ובגרויות יותר נמוך, לבין אי שמירה על טוהר הבחינות, אני מעדיף אחוז זכאות יותר נמוך.

גדעון סער: אי אפשר לבסס חברה על רמייה, צריך להיאבק בעניין הזה.

גדעון סער: אבל חייבים להציב יעדים, והשגת היעדים זה גם איך שמדינות העולם בין היתר, מדינות ה-O.E.C.D.

גדעון סער: אנחנו מצטרפים אליהן בשנה הבאה בעזרת השם, מסתכלות עלינו.

גדעון סער: הצבנו שיפור הדרגתי ועקבי בתוצאות מבחני המיצ"ב, שאלה מדדי יעילות בית ספרית.

גדעון סער: התייחסנו לשיפור בחמישה מקומות בדירוג בכל אחד מהמבחנים הבינלאומיים שנשתתף בהם בשנים הקרובות.

גדעון סער: זאת אומרת, מבחן PIRLS לאוריינות קריאה לכיתות ד', שזה בשפה העברית והערבית.

גדעון סער: שיפור מדרוג 20 למקום 15.

גדעון סער: מבחן TIMMS למתמטיקה ומדעים לכיתות ח' – גם כן מבחן שיפור מדירוג 20 למקום 15.

גדעון סער: במדעים ממקום 25 למקום 20.

גדעון סער: במבחן פיז"א יעד הקרוב למבחן הקרוב, יעד של 5 מקומות, במתמטיקה ממקום 40 למקום 35, בשפה מ-40 ל-35, במדעים מ-39 ל-34, על פני רצף רב שנתי, ל-2016 שיפור של 20 מקומות.

גדעון סער: אבל בכל מקרה, חייב להיות בכל הממדים במבחנים הקרובים, חייב להיות שיפור משמעותי בכל המקצועות האלה.

גדעון סער: אנחנו מציגים לזה גם תכנית יישום, אבל אני רוצה לומר מה החשיבות שלה.

גדעון סער: אנחנו הולכים להשקיע בצמתים קריטיים של תשתיות ידע, זאת אומרת, אנחנו לא הולכים להכין למבחנים.

גדעון סער: אנחנו הולכים לשפר יסודות בכיתה ז' שזו הכיתה הראשונה של חטיבת הביניים זה יהיה דבר צומח.

גדעון סער: בכיתה ג' בשלב יחסית התחלתי, בנושא של שפת אם, רבותי, שפת אם היום זה בעיה במגזר היהודי ובמגזר הערבי.

גדעון סער: החולשה בשפת אם גוררת חולשה במקצועות הידע האחרים, כי אחר כך גם לא מבינים שאלות במקצועות אחרים.

גדעון סער: חולשה בשפה זו חולשה בתרבות בסופו של דבר.

גדעון סער: זאת בעיה תרבותית, לא רק בעיה של השכלה או ידע.

גדעון סער: ולכן, הנושא שהכי הרבה יש בו השקעה, זה הנושא של שפת אם.

גדעון סער: אנחנו מדברים על תיגבור שיינתן לכמעט 3,400 כיתות ג' בשפת אם, בהיקף של כ-10,000 שעות שבועיות.

גדעון סער: יום הדרכה שבועי לשפת אם לכל 5 בתי ספר, בסך הכל 54 משרות מלאות שיספקו 324 ימי הדרכה.

גדעון סער: כבר בשנת הלימודים הקרובה, זה כבר הועבר למחוזות.

גדעון סער: יש תכניות להדרכה בנושא הזה.

גדעון סער: כשאנחנו עוברים בימים האלה כל יום במחוז אחר, אנחנו בודקים יחד עם המנכ"ל, כל יום ויום אנחנו במחוז מרכז, אתמול היינו במחוז תל אביב, שלשום במחוז חיפה, אנחנו בודקים שקיבלו את השעות ושיש תכניות יישום מסודרות.

גדעון סער: יש כבר תכניות יישום מסודרות, זה ייאמר לשבחו של המנכ"ל, כי הדבר הזה ירד בצורה מסודרת למנהלי המחוזות בישיבות עוד הרבה קודם לכן.

גדעון סער: נקודה שנייה, שיפור המיומנויות במתמטיקה, מדעים ושפת אם בכיתות ז'.

גדעון סער: תוספת של 25 אלף שעות לימוד שבועיות.

גדעון סער: לכל 5 בתי ספר יינתן יום הדרכה שבועי לכל מקצוע, סך הכל אנחנו מדברים על 136 משרות מלאות, 816 ימי הדרכה.

גדעון סער: השתלמויות חובה למורים בהיקף של 30 שעות שבועיות, קיום מבחנים אחידים בנקודות זמן קבועות במהלך השנה.

גדעון סער: הנושא של ההדרכה שדיברתי עליו הוא מתבצע באמצעות פרוייקט שאנחנו קוראים לו "מורי מורים", זאת אומרת מורים מצטיינים במקצועות של מתמטיקה מדעים ושפת אם.

גדעון סער: אנחנו מעסיקים בחצי משרה להדרכה של מורים אחרים בדיסציפלינות השונות.

גדעון סער: כך אנחנו מבצעים את התכנית הזאת.

גדעון סער: בכל מחוז היום יש מדריך מרכז שהוא אחראי לעבודת מורי המורים באותו בית ספר.

גדעון סער: זכאות לבגרות.

גדעון סער: אני רוצה פה לומר דברים, אני מתחיל דווקא מהסתייגויות, כי הוועדה הזאת כאשר ננתח את נושא הבגרויות, אנחנו נלמד שמשתנים דמוגרפיים משפיעים בצורה דרמטית על היכולת לשפר את הנושא הזה.

גדעון סער: זאת אומרת, כאשר יש גידול משמעותי בקבוצת אוכלוסייה שלא ניגשת כמעט לבגרות, כמו קבוצה חרדית, גם אם יש שיפור מסויים, סטטוס קוו בוודאי, או אפילו שיפור מסויים, ברוב עדיין אתה לא מצליח לעלות בנתונים הארציים.

גדעון סער: חשוב להבין את הדבר הזה.

גדעון סער: נקודה שנייה, אנחנו נדבר אחר כך על חינוך טכנולוגי ועל חינוך מקצועי.

גדעון סער: אני חושב שצריך לעשות מאמץ, וניתן להשיג אצת זה רק בדיאלוג עם מנהיגי הציבור החרדי, עם רבנים.

גדעון סער: יש היום סמינרים לבנות שעושות בגרויות וזה מסייע להשתלבות בשוק העבודה, וזה חשוב.

גדעון סער: צריך לעשות מאמץ, ואפשר לעשות את זה.

גדעון סער: בדיאלוג להרחיב את זה.

גדעון סער: התחלתי לקיים שיחות בנושא הזה.

גדעון סער: כי בסופו של דבר אני מזהה רצון וצורך גם בציבור הזה.

גדעון סער: יש כאן הבחנה בין בנות לבנים לקבל כלים, בעיקר הבנות להשתלבות בשוק העבודה.

גדעון סער: צריך להשקיע בנושא הזה גם מאמץ.

גדעון סער: אני פתחתי את הדברים בהסתייגות כי היעד שקבענו שהוא יעד של שיפוע קבוע והדרגתי של זכאים לבגרות, כי זה צריך להיות יעד מערכתי.

גדעון סער: המערכת צריכה לזהות את הקשיים ולזהות את הבעיות, ולנסות להתגבר על הקשיים.

גדעון סער: מדברים נגד פולחן הבגרויות, אני קורא גם על זה מאמרים.

גדעון סער: אני רוצה שנזכור, שתעודת בגרות היום זה מפתח כניסה לחיים, זה נותן אפשרות לשיוויון הזדמנויות, זה נותן הזדמנות בשוק תעסוקה.

גדעון סער: למי שאין לו את זה, יכול להיות לו יותר קשה.

גדעון סער: יש זיקה ישירה בין בגרות לבין אבטלה, לבין תעסוקה, לבין הכנסה.

גדעון סער: לא תמיד זה תנאי מספיק, אבל זה תנאי הכרחי, לכן חשוב לא לוותר, לנסות כל הזמן להרחיב.

גדעון סער: גם כשמגיעים לאחוזים גבוהים, ראיתי אתמול במחוז תל אביב בחלק מהערים אחוזים גבוהים מאוד, עדיין להתאמץ, לא לוותר על אף ילד.

גדעון סער: נקודה שנייה, עלייה במספר תלמידים שלומדים מקצועות חובה ברמה של 5 יחידות על מנת להגיע לתעודת בגרות יותר איכותית.

גדעון סער: נעניק פרסים לתלמידים מצטיינים במקצועות ליבה, אנחנו רואים בזה חשיבות.

גדעון סער: אנחנו נרחיב את התכניות, איך נשיג את זה?

גדעון סער: איך נפעל להרחיב את הזכאות?

גדעון סער: אנחנו נרחיב את התוכניות שמתוקצבות להעלאת שיעור הזכאים לבגרות.

גדעון סער: יש תכניות שונות, אנחנו גם מתכוונים לעשות הערכה חיצונית של היעילות שלהם בשנת הלימודים הזאת כדי באמת לראות איזה תכנית עובדת, איזה תכנית לא עובדת בנושא הזה של הבגרויות.

גדעון סער: זו הפעם הראשונה שאנחנו מציגים את התכנית בוועדת החינוך.

גדעון סער: אני חושב שחשוב שהדברים יוצגו בפני ועדת החינוך.

זבולון אורלב: אני ציינתי בראשית הדיון שזו הפעם הראשונה ששר החינוך בחר להציג לראשונה את החזון החינוכי ואת התכניות החינוכיות, סליחה שאני אומר, לא בממשלה ולא במסיבות עיתונאים.

זבולון אורלב: אלא לציבור פה פעם ראשונה, אני בהחלט מכבד ולכן מאפשר זמן ברוחב לב מה שלא נהוג לעשות.

גדעון סער: אתם במקום השני אחרי ראש הממשלה.

גדעון סער: תכנית לתגמול דיפרנציאלי של בתי ספר.

גדעון סער: אנחנו רוצים לעודד הישגים, והישגים זה לא רק הישגים לימודיים, גם הישגים לימודיים, גם הישגים ערכיים באמצעות תכנית לתגמול מבוסס תפוקות כאשר אנחנו רוצים לבצע השוואה לבדוק שיפור של ממדים של בית הספר עצמו לעומת ההישגים שלו בעבר, תוך התחשבות בהיבטים סוציו-אקונומיים ובממדים כלכליים.

גדעון סער: אנחנו לא הולכים להשוות בין בית ספר עם אוכלוסייה מאוד חלשה, בית ספר עם אוכלוסייה מאוד חזקה.

גדעון סער: אנחנו עושים השוואה על גרף של שיפור במדדים שאנחנו בוחנים אותם.

גדעון סער: אנחנו נבחן מדדים לימודיים שזה מיצ"ב, בגרויות, מבחנים בינלאומיים.

גדעון סער: אנחנו נבחן שיעור נגישים ושיעור זכאים לבגרויות.

גדעון סער: אנחנו נבחן נושא של מניעת נשירה, זאת אומרת, שההישגים הלימודיים לא יבואו על חשבון הנשרת תלמידים חלשים, זה דבר חשוב מאוד.

גדעון סער: אני לא הולך לבצע את זה, להיפך,ף אני הולך להכליל את מניעת ההנשרה כמרכיב במודל הזה כדי שתהיה מלחמה של בתי הספר להעלות את התלמידים החלשים לא לתת להם ליפול.

גדעון סער: אקלים בית ספרי, עד כמה בית הספר מתמודד בנושא של מניעת אלימות ותופעות של סמים ואלכוהול שלצערנו קיימות.

גדעון סער: שיעור של מתגייסים לצה"ל ולשרות לאומי ולשנת שירות לפני שירות צבאי.

גדעון סער: אנחנו נפתח מודל שהוא מבוסס על מרכיבים מהסוגים השונים.

גדעון סער: התגמול יהיה תגמול שבעצם יחולק לשניים.

גדעון סער: תגמול כספי לבתי הספר, לשיפור תהליכי ההוראה והלמידה, ותגמול כספי אישי שיחולק בין כלל חברי צוות בית הספר.

גדעון סער: גם המורים גם המנהלים גם המזכירות, אני חושב שזה חשוב.

גדעון סער: אני חושב שהדבר הזה ייתן עוד דחיפה להשתפר בכל הדברים שאנחנו מגדירים אותם כדברים חשובים למערכת.

גדעון סער: נקודה נוספת - פיילוט בנושא של שקיפות.

גדעון סער: אנחנו מתחילים פיילוט בשלוש ערים, בערים שהסכימו להשתתף בפיילוט אלה: חיפה, פתח תקווה ונתניה.

גדעון סער: כבר יש עוד ערים, אז יכול להיות שיהיו עוד רשויות מקומיות.

גדעון סער: הפיילוט הוא פיילוט של שקיפות הישגים, זאת אומרת שמדדי הצלחה של בתי הספר יופיעו, יופיעו באינטרנט כדי לחזק את המוטיבציה של בתי הספר, לשפר את המדדים הנבדקים.

גדעון סער: גם לבחון את בתי הספר בראייה רחבה, כי בוחנים רק בבגרויות, אז בואו נראה עוד ממדים.

גדעון סער: אנחנו רוצים להגיע לכמה שיותר מדדים.

גדעון סער: אני חושב שזה יוצר ערוץ תקשורת ומידע בלתי אמצעי בין הציבור הרחב לבין משרד החינוך.

גדעון סער: גם יהיה שם נתונים של הוגנות בבחינות, דבר שדיברתי עליו קודם.

גדעון סער: המימד של הנשירה גם יהיה שם.

גדעון סער: אנחנו נראה כמה שנוכל להוסיף מדדים חברתיים וערכיים נוספים, נוסיף את זה למדדים.

גדעון סער: פיילוט נוסף, פיילוט שיבוצע בתשע"א, כי אנחנו צריכים לבצע מודל, לבנות מודלים בנושא הזה.

גדעון סער: אנחנו נביא את זה להחלטת ממשלה בקרוב.

גדעון סער: עוסק בבחירת הורים מבוקרת.

גדעון סער: הנושא הזה הוא נושא שקיימת עליו מחלוקת רבה, חינוכית, בין זרמים שונים.

גדעון סער: לכן אנחנו לא הולכים למהלך – אנחנו הולכים לפיילוט ברשויות שירצו לבחון את עצמם במודלים שונים לבחירה מבוקרת, כי אנחנו צריכים להתחשב בנושא סוציו-אקונומי, אנחנו צריכים במניעה של סגירת בתי ספר.

גדעון סער: אנחנו צריכים לבנות מודלים מבוקרים שיגדילו את אפשרויות ההורים לבחור.

גדעון סער: הדבר הזה אני חושב הוא דבר שצריך לבחון אותו במספר מודלים.

גדעון סער: למשל, נתניה מאוד מעוניינת להצטרף לזה, אבל אנחנו עדיין לא בשלב.

גדעון סער: אנחנו בשלב שאנחנו רק צריכים לגבש את המודלים.

גדעון סער: בתהליך הזה של גיבוש המודלים אנחנו נקיים התייעצויות.

זבולון אורלב: בכל מקרה לא לתש"ע.

גדעון סער: לא, בתשע"א.

גדעון סער: אנחנו נתייעץ עם הגורמים השונים במערכת לגבי המודלים שנבחר.

גדעון סער: אמנם זה לא השנה, אבל רציתי שתהיה לוועדה מה הכיוונים, על מה אנחנו חושבים, על מה אנחנו מפתחים.

גדעון סער: זה אחד הנושאים שאנחנו חושבים עליהם.

גדעון סער: נושא של שיפור הישגים קשור בניצול של זמן הלימוד.

גדעון סער: ניצול מקסימלי.

גדעון סער: אנחנו היום מנצלים או לא מנצלים 20% מימי הלימוד במערכת, בגלל תופעות של היעדרויות.

גדעון סער: אנחנו גם לא מנצלים את זמן השיעורים מסיבות שונות שיכולות להיות, בין אם זה איחורים של מורים, בין אם זה איחורים של תלמידים.

גדעון סער: בעיות של משמעת.

גדעון סער: צריך לפעול כדי לצמצם, או למקסם את ניצול המשאב הזה של זמן הלימוד בפועל ללימודים.

גדעון סער: ייצאו בעניין הזה הנחיות של מנכ"ל המשרד, אני חייב להגיד אדוני המנכ"ל, לבת הבכורה שלי יש רעיון לעשות שיעורים כפולים.

גדעון סער: אני לא יודע אם זה נוח, היא חושבת שזה כן טוב.

גדעון סער: כי עד שחוזרים מההפסקה, אולי אחר כך לעשות הפסקה קצת יותר ארוכה, אבל עוד לא בחנו את הרעיון הזה.

גדעון סער: הרעיון הזה הוא לא נבחן, הוא לא חלק מהתכנית.

זבולון אורלב: רק הערה אחת.

זבולון אורלב: אנחנו ביקשנו מהמרכז מידע והמחקר של הכנסת גם לאור מספר דיונים שהנושא הזה עלה, של ניצול או אי ניצול מיטבי, של לא רק ימי לימודים גם שעות לימודים.

זבולון אורלב: ביקשנו מהם לעשות עבודת מחקר קצת יותר מקיפה ויותר מעמיקה, עוד לא קיבלנו את זה.

זבולון אורלב: זאת עבודה רצינית וגדולה, רב הנסתר פה על הנגלה.

גדעון סער: אנחנו ראינו מחקרים גם מהאקדמיה, אבל תמיד טוב לראות מחקרים עדכניים.

גדעון סער: חלק מהמחקרים מציגים תוצאות מאוד עגומות לגבי כמה מנוצל מתוך שעת הלימוד, זה מחייב שינוי גישה.

גדעון סער: יש פה פירוט של צעדים.

גדעון סער: אני אקצר לנוכח ההנחייה שלך.

גדעון סער: אני יכול רק לומר, מאחר שיש את הנושא שכל הזמן מדברים עליו - שפעת החזירים.

גדעון סער: לא יהיה מצב שבשביל להגיע ליותר נוכחות להיפך, אנחנו נאמר ואנחנו אומרים היום גם אם חלילה מורה או תלמיד הוא חולה, הוא צריך להישאר בבית כדי למנוע הדקה.

גדעון סער: חשוב להקפיד על העניין הזה, כי אנחנו בהחלט רואים את היעד הזה.

גדעון סער: אבל אנחנו רואים גם את הנושא הזה, שאם יהיו ילדים או מורים חולים עכשיו הם לא צריכים להגיע לבית הספר, כי אחרת הדבר הזה יכול לגרום להתפשטות של המחלה.

גדעון סער: צמצום פערים לימודיים.

גדעון סער: אנחנו רוצים לנצל שעות פרטניות בצורה ממוקדת לקידום תלמידים חלשים.

גדעון סער: אנחנו בשנת הלימודים הזאת מתחילים גם ביישום החלטת הממשלה, זה הוצג כאן לצמצום מספר תלמידים מקסימלי בכיתה באופן דיפרנציאלי, כך שבעשירונים הנמוכים מבחינה חברתית-כלכלית מספר התלמידים בכיתות ג', ז' וי"א, זה אחר צומח, יופחת ל-32 תלמידים בכיתה.

גדעון סער: אנחנו מיישמים קריטריונים לתמיכה בבתי ספר בחטיבה העליונה בפריפריה, תוך תוספת תקציבית.

גדעון סער: כל הנושא חייב שינוי בעקבות החלטת בג"צ, אבל סך הכל מוקדש לזה יותר תקציב עכשיו.

גדעון סער: אנחנו ניישם תכנית חדשה לאיתור תלמידים בנשירה כבסיס לטיפול חינוכי.

גדעון סער: אנחנו נפעיל בכיתות ז' במסגרת התכנית שדיברנו עליה לתלמידים מתקשים, איתור ולימוד בקבוצות יותר קטנות.

גדעון סער: אנחנו עובדים על זה בימים האלה לבנות בעקבות החלטת בית המספר, תכנית לתמרוץ עובדי הוראה למעבר לפריפריה.

גדעון סער: אנחנו מגבשים את הקריטריונים לזכאות לגבי היישובים הזכאיים בימים האלה.

גדעון סער: חיזוק מעמד המורה ושיפור איכות ההוראה.

גדעון סער: רשמנו כאן את הנושא של תכניות הייחודיות לגיוס כח אדם שאנחנו רוצים להביא במסלולים שונים.

גדעון סער: יש תכנית שהיא תכנית שעובדים עליה עם האוצר ועם התמ"ת.

גדעון סער: למעשה היקף קטן ממנה בוצע, לגבי מורים לאנגלית.

גדעון סער: 92 מורים שהולכים להיכנס.

גדעון סער: אנחנו רוצים לתשע"א להכשיר, והם יוכשרו השנה 500 מורים בהסבה של אקדמאים מצטיינים.

גדעון סער: חלקם אנשים שבאים מתחום ההיי-טק.

גדעון סער: הכשרה יהודית לסטודנטים מצטיינים באוניברסיטאות שמוכנים להתחייב ללמד בתמיכה של מילגה.

גדעון סער: תכנית שאנחנו נעשה אותה עם ג'וינט.

גדעון סער: המשך של תכניות קיימות, אני מפנה את תשומת הלב, אחת מהן אגב, הוזכרה אתמול באחד העיתונים בנושא של קצינים בכירים במילואים שבאים להוראה.

גדעון סער: תמרוץ מועמדים בעלי נתונים גבוהים ללמוד תואר ראשון בהוראה.

גדעון סער: זאת אומרת, בתכנית הזאת היא תורחב השנה ל-1,100 לומדים.

גדעון סער: תנאי הקבלה עלו ל-625 פסיכומטרי.

גדעון סער: הוספו תכניות לימוד מנהיגות והתנדבות קהילתית.

גדעון סער: חלוץ חינוכי – תכנית יהודית להכשרת בוגרי תנועות נוער שרואים ייעוד בנושא של ההוראה.

גדעון סער: עתידים להוראת מדעים ואנגלית, שזה הכשרת מורים עתודאים להוראת מדעים מדוייקים ואנגלית בבתי הספר בפריפריה.

גדעון סער: אלה תכניות יותר קטנות.

גדעון סער: תכניות של 40-50.

גדעון סער: בקיצור, אנחנו משתדלים להשקיע בתכניות ייעודיות, להביא כוח אדם איכותי להוראה.

גדעון סער: אני רוצה להגיד דברים בצורה ברורה.

גדעון סער: יש לנו מורים מצויינים במערכת החינוך.

גדעון סער: אני נתקל בהם כל שבוע כשאני מגיע לבתי הספר.

גדעון סער: אנחנו מדברים על אנשים שלא מספיק אנחנו אומרים להם מלה טובה.

גדעון סער: אנחנו בעוד שישה ימים חוזרים לבתי הספר, וזאת הזדמנות גם לומר להם מלה טובה.

גדעון סער: צריך גם לפתח דרכים איך להשאיר במערכת כוח אדם שאנחנו מזהים אותו ככח אדם טוב.

גדעון סער: יחד עם זאת, אני חייב לומר, שלא כל כוח האדם שנכנס היום למקצוע הוא כוח האדם שהיינו רוצים לראות.

גדעון סער: זאת החובה שלי להגיד את זה בחינוך.

גדעון סער: כי היום הגרף של ההיצע והביקוש נפגשים בנקודה נמוכה.

גדעון סער: היעד צריך להיות בטווח סביר של זמן שההיצע יגדל כדי שבאמת אפשר יהיה לבצע מיון לקחת את היותר טובים.

גדעון סער: את היעד הזה אפשר יהיה להשיג רק אם נחזק את מעמד המורה בחברה הישראלית באמצעים שונים ורבים.

גדעון סער: קודם כל נושא השכר שהתחלנו אותו בנושא של "אופק חדש" וצריכים להרחיב אותו יחד עם ארגון המורים בשינויים כפי שאמרתי, לא באותה תכנית, אבל בתכנית שנגיע אליה במשא ומתן להסכמה, אבל שיהיה בה שיפור השכר.

גדעון סער: אנחנו עושים צעד נוסף שלא נעשה בעבר, שהוא ליווי והדרכה צמודה בשנתיים הראשונות של המורה לפני שהוא מקבל את הקביעות כדי לבצע הערכה בתום התקופה, באמת לדעת שהוא מתאים להוראה, כי אחר כך לשנות או לתקן את זה, זה יותר קשה וזה חבל.

גדעון סער: ייפתח מסלול לתואר שני M.TECH משנת תשע"א אדוני היושב ראש, על חשבון הנתח או הפחתת המכסות ללומדים לתואר ראשון להוראה במכללות להכשרת מורים כדי להביא למערכת מורים עם תואר שני.

גדעון סער: אני חושב שזה יחזק בהחלט.

גדעון סער: אם נגיע לזה כיעד הדרגתי של המערכת, אני רואה בזה דבר מאוד חשוב.

גדעון סער: אני חושב שאנחנו צריכים לדעת, וזה לא בוצע בעבר, כאשר יש מורים שלא צריכים להיות במערכת, להפעיל תהליך של פיטורים פדגוגיים, וזה מרכיב שקיים וצריך להפעיל אותו ביוזמה של מנהלים, ייצא חוזר מנכ"ל.

גדעון סער: ואם מישהו לא מתאים, צריך לפטר אותו על רקע פדגוגי.

גדעון סער: אנחנו רוצים להעלות את תנאי הסף לקבלה למוסדות להכשרת עובדי הוראה לתואר ראשון וגם את תנאי הסף של מועמדים להוראה שיש להם תואר אקדמי ראשון ועושים את ההשלמה לתעודת הוראה.

גדעון סער: לפתח דרכי הערכה לצורך קידום מקצועי של מורים ומנהלים.

גדעון סער: לבצע השתלמויות ייעודיות דיסציפלינות השונות כדי שהמורה השתלם במקצוע שאותו הוא מלמד.

גדעון סער: אנחנו רוצים יחד עם האוצר להגדיל את מכסות הפרישה, אני חושב שזה חשוב.

גדעון סער: אני מודה שאני לא חושב שזה קיים היום במידה מספקת לפתח תכניות לשמירת מורים טובים במערכת.

גדעון סער: לצערי, מסיבות שונות יש מורים טובים שעוזבים את המערכת.

גדעון סער: צריך לחשוב איך בונים את זה.

גדעון סער: חיזוק מעמד המנהל.

גדעון סער: הציבור של המנהלים הוא ציבור לא מאוד גדול, כ-4,000 איש.

גדעון סער: אם אנחנו מחזקים את המנהלים, היכולת להביא לשינוי היא הרבה יותר קלה.

גדעון סער: כי מנהל טוב מרים מוסד חינוכי.

גדעון סער: אנחנו היום עובדים על הרעיונות איך לעשות את זה.

גדעון סער: חלק מהתכניות כבר בביצוע, חלק מהתכניות עדיין לא הושלמו.

גדעון סער: אנחנו רוצים להטמיע מנגנון להערכת מנהלים, שתתבצע הערכה של מנהלים.

גדעון סער: לטפח מנהלים שהם מנהלים שאנחנו מגדירים אותם כפורצי דרך.

גדעון סער: יש תכנית שמופעלת על פני חמש שנים, תתחיל בשנה הבאה שמקיפה 100 מנהלים של מנהלים פורצי דרך להובלת תהליכי שינוי ודגש על בתי ספר חלשים.

גדעון סער: הם יפעלו וילוו 300 בתי ספר.

גדעון סער: אנחנו חייבים לפתח מנגנון להערכה של מנהלים כדי שיהיו מנהלים יותר טובים, הדבר הזה יהיה לו משקל בקידום מקצועי ובדרגות שכר.

גדעון סער: להכשיר בהדרכה אישית 430 מנהלים, בשנת הלימודים תש"ע.

גדעון סער: אני מדבר על מנהלים בראשית דרכם, הדרכה אישית ל-430 מנהלים חדשים.

גדעון סער: שיפור היכולות הניהוליות.

גדעון סער: חלק מהמנהלים באים מרקע חינוכי, לא בהכרח ניהולי.

גדעון סער: בשנת הלימודים הקרובה השתלמו 1,500 מנהלי בתי ספר במסגרות מחוזיות בנושא הניהולי.

גדעון סער: נקודה נוספת בניגוד לקודמותיה עדיין בחשיבה, איך מפתחים אסטרטגיה לאיתור וליצירה של עתודת מנהלים מצטיינים.

גדעון סער: מה הפרמטרים שלפיהם בוחרים מתוך המערכת את המנהלים.

גדעון סער: לפעמים יכול להיות מורה מעולה והוא לא בהכרח יהיה מנהל מעולה.

גדעון סער: צריך לחשוב על אסטרטגיה לאיתור ויצירת עתודת מנהלים.

גדעון סער: הקמת רשת מכוונת של מנהלים כדי להקים קהילת מנהלים מקצועית חברתית.

גדעון סער: הובלת מחקר יישומי ופיתוח כלים מקצועיים בתחום של ניהול בית ספרי.

גדעון סער: בית הספר למנהלים בירושלים שהוא גם בית ספר חדש יתחיל בשנת הלימודים הקרובה, גם להפעיל במתכונת חדשה תכנית להכשרת מנהלים.

גדעון סער: התמקדות במקצועות הליבה וחיזוקם.

גדעון סער: רבותיי, יש היום יותר מדי מקצועות במערכת, יותר מדי בחינות במערכת.

גדעון סער: היעד שלנו לצמצם ב-25% את מקצועות הבחירה.

גדעון סער: היום יש 87 מקצועות שעליהם נבחנים בבחינות חיצוניות.

גדעון סער: זה לא פשוט, זה יקח זמן.

גדעון סער: אבל זה צריך להיות הכיוון של התמקדות במקצועות הליבה.

גדעון סער: ציינתי את הנקודות ואת התכניות של חיזוק מקצועות הליבה.

מוחמד ברכה: הסקירה של השר לא נמצאת בידינו.

מוחמד ברכה: אני רואה שהיא מסתובבת בין כל מיני אנשים בין חברי הכנסת.

גדעון סער: האם יש לחברי הכנסת?

מוחמד ברכה: שאלה אינפורמטיבית ליושב ראש, הישיבה הזאת תסתיים בשעה 11:00?

זבולון אורלב: אינני יודע, אני מעריך.

גדעון סער: אני לא רוצה לחזור על מה שקורה בכיתות ג' ו-ז' כי זה בדיוק בתחום מקצועות הליבה.

גדעון סער: אנחנו מתכוונים גם להעניק פרסים לתלמידים מצטיינים במקצועות הליבה.

גדעון סער: תכניות הלימודים צריכות לעבור רביזיה כוללת.

גדעון סער: צריך לבנות תכניות לימודים חדשניות, עדכניות.

גדעון סער: יש בעיה של תכניות, חלקן לא עודכנו עשרות שנים.

גדעון סער: זה יעד מאוד יומרני לעבור על כל תכניות הלימודים, אבל צריך להציב את זה כיעד.

גדעון סער: אתה חייב לבחון למשל, חבר הכנסת זחאלקה, עד כמה תכנית מותאמת למבחני הבגרות, מותאמת למבחנים הבילנאומיים, מותאמת להיקף השעות בפועל.

גדעון סער: כל הדברים האלה דורשים בדיקה, וזה יהיה מהלך רחב והדרגתי על פי סדרי עדיפויות שאנחנו מתכוונים לבצע.

גדעון סער: אנחנו גם מתכוונים לבצע שינוי מבני במזכירות הפדגוגית במשרד החינוך, למזג את ועדות המקצוע עם ועדות תכניות הלימודים.

גדעון סער: לבנות מחדש את האגף לתכניות לימודים.

גדעון סער: אני חושב שזה דבר חשוב.

גדעון סער: צמצום מספר בחינות הבגרות זה יעד, לא נתנו את דעתו לכל הממדים שלו, בסך הכל מתקיימות יותר מדי בחינות, אני לא רוצה לומר לגבי בחינות שיש זיקה בינן לבין היכולת להעלאת זכאות, כי אנחנו צריכים לבחון את זה ברצינות מה המשמעות.

גדעון סער: אבל אם אנחנו ממילא נלך לצמצום מקצועות הבחירה, אנחנו נצמצם את מבחני הבגרות.

גדעון סער: יחד עם זאת, צריך לשקול גם רעיונות אחרים.

גדעון סער: שמעתי רעיונות אחרים גם מארגוני המורים בארגון המורים העל-סודיים כאשר נפגשתי איתו בשבוע שעבר, אנחנו נבחן את זה.

גדעון סער: הגדלת מספר התלמידים בחינוך טכנולוגי מקצועי.

גדעון סער: במשך הרבה מאוד שנים, החינוך הטכנולוגי מקצועי נחלש.

גדעון סער: בין היתר במקור היתה תפיסה שבאה ואמרה, כולם יהיו במסלול עיוני, אבל אנחנו צריכים לראות גם שההיפך לא התבצע, זאת אומרת, שלא יהיו ילדים שלא יהיו להם שום מסלול.

גדעון סער: לא מסלול בגרות וגם לא מסלול טכנולוגי מקצועי, כי אז הם פשוט יהיו ברחוב.

גדעון סער: הגענו למסקנה שצריך להגדיר את העלייה בשיעור התלמידים בחינוך הטכנולוגי מקצועי כיעד של המערכת.

גדעון סער: יש היום פרוייקט של גידול מספר בוגרי כיתות י"ב בעלי תעודת טכנאי ותעודת בגרות.

גדעון סער: אנחנו רוצים ללכת לגידול במספר התלמידים שעושים את הפרוייקט הזה.

גדעון סער: אני רוצה להגיד שזה מאוד לא פשוט להשיג את היעד הזה, כי היעד הזה הוא יעד שיש לו מימד תקציבי.

גדעון סער: אבל בראייה של המדינה, בראייה של צרכי התעשייה, בראייה של צרכי הכלכלה, בראייה של צרכי החברה, בראייה של צרכי הצבא, חשוב מאוד למצוא את הדרכים.

גדעון סער: אנחנו בשנת הלימודים הקרובה נמפה גם את הצרכים של הצבא והתעשייה כדי לבנות מגמות נדרשות ולתקצב אותם בשכר לימוד בשנת הלימודים שלאחריה.

גדעון סער: אנחנו גם נגבש מודל חדש שיפעל כפיילוט בשנת הלימודים תשע"א, שישלב לימודים והתנסות בתעשייה באמצעות התקשרות חוזית עם מפעלי תעשייה ומגמות מסויימות.

גדעון סער: דיברתי על הרחבת תכנית טכנאים ובגרות שאנחנו מבצעים אותה עם התאחדות התעשיינים.

גדעון סער: אנחנו רוצים להגדיל את מספר התלמידים בתכנית הזאת תוך פרק זמן של ארבע שנות לימודים ל-10 לומדים.

גדעון סער: הנושא הבא הוא נושא חשוב.

גדעון סער: החלטנו להציג אותו על אף שהוא לא מתוקצב, הוא לא חלק מתכנית העבודה המיידית שלנו, אבל הוא יעד כאשר יגובש וזה יקרה כבר תוך כמה חודשים יתחילו לגבש את תקציב 2011, כבר בתחילת 2010 יתחילו לעבוד על תקציב 2011, חייב לקבל מענה.

גדעון סער: זה תקשוב מערכת החינוך והתאמתה לעידן הדיגיטלי.

גדעון סער: היום אנחנו מבצעים פרוייקטים של כיתות חכמות ופרוייקטים של הכנסת מיחשוב בעיקר בפריפריה אבל לא בהיקף מספק.

גדעון סער: היעד צריך לעשות, בעצם תשתית תיקשוב לאומית לחינוך נגישה לכל תלמיד, לכל מורה לכל מוסד חינוכי כדי לספק סביבת הוראה ולמידה מתקדמת ומיטבית.

גדעון סער: להתאים טכנולוגיה בכיתות הלימוד כדי לאפשר שיטות לימוד חדשניות.

גדעון סער: לפתח גם פיתוח מקצועי של מורים כדי לשלב את התקשוב בשיגרת ההוראה והלמידה.

גדעון סער: אנחנו היום מגבשים תכנית רב שנתית, תכנית לחמש שנים מפורטת כדי להפעיל אותה החל מינואר 2011 בכפוף להקצאה תקציבית אדוני היושב ראש.

גדעון סער: אני לא מפרט, יש פרוט בתכנית, אבל את קריאת הכיוון מאוד חשוב לתת.

גדעון סער: כל התכניות שהוצגו במצגת הזאת, אנחנו נלווה אותם במערכת של בקרה ובמערכת של הערכה, כי כל מיני פיילוטים וכל מיני תכניות שמתבצעים, זה לא כסף שצריך להישפך בלי לבדוק את האפקטיביות של התכניות ואת ההצלחה שלהם.

גדעון סער: אנחנו מתקצבים את מהלך בקרה והערכה בשמונה מליון שקלים לצורך העניין הזה.

גדעון סער: המנכ"ל הציג למערכת תרבות ארגונית של אחריותיות, accountability בכל הרמות, ברמות של מטה, מחוזות, מנהלים מורים.

גדעון סער: כאשר יש יעד, צריך להציג יעדים מדידים, להעריך אותם, והדיווחים צריכים ללכת כלפי מעלה במהלך השרשרת הזאת על מנת ליצור מערכת אירגונית להשגת היעדים האלה.

גדעון סער: אדוני היושב ראש, אני הצגתי דברים בתמצית.

גדעון סער: לסיום אני רוצה לומר שניים, שלושה משפטים לסיום.

גדעון סער: צריך לראות היום את המערכת בצורה נכונה.

גדעון סער: אין דבר אחד שאפשר לעשות אותו כדי להגיע לשיפור הנדרש במערכת.

גדעון סער: יש שורה של דברים בכל מיני תחומים, ולכן אנחנו ניסינו להציג נקודות עיקריות, בוודאי לא כיסינו את כל הבעיות שאנחנו מתמודדים איתם.

גדעון סער: התכניות שלנו כפי שהצגנו, חלק בתש"ע חלק בתשע"א הן ברמות שונות של פיתוח.

גדעון סער: אבל פה תהיה חייבת להיות התקדמות במקביל עם הרבה מאוד סבלנות, עם ניסיון שהשוטף לא יסית אותנו מהמטרות, כי אנחנו יכולים תמיד לטבוע תחת הבעיות השוטפות.

גדעון סער: זו מערכת עם הרבה מאוד בעיות.

גדעון סער: אנחנו מתכוונים לא לאבד קשר עין עם היעדים.

גדעון סער: אני שוב רוצה להודות למנכ"ל משרד החינוך, להודות לך אדוני היושב ראש על הסבלנות ולקוות שבמהלך השנים הקרובות נראה התקדמות בכיוונים הללו.

גדעון סער: תודה.

זבולון אורלב: תודה רבה לך אדוני השר.

זבולון אורלב: אני חושב שזו פעם ראשונה שהוועדה והכנסת מתנסים בהליך כזה, שאנחנו בהכנות לשנת הלימודים מקדישים שעתיים ויותר לא לעסוק בדברים מאוד חשובים, אני לא מזלזל באף אחד מהם, אלא באמת לעסוק בחזון החינוכי.

זבולון אורלב: אני מאוד שמח ומאוד מודה לך על הסקירה, על הצגת הדברים, על הצגת התכנית.

זבולון אורלב: אני חושב שאני לא מחדש שום דבר כשאני אומר דבר בנאלי שקל להציג חזון או יותר נכון קל להציג חזון מאשר ליישם אותו, מאשר לבצע אותו, ודווקא כמי שבקיא במערכת החינוך, אני מוכרח לומר לך שאתה והמנכ"ל לקחתם על עצמכם אתגר ומשימה כבדה מאוד, כי הרי המצגת בידינו והדברים בסופו של דבר נבחנים על פי מה שהתרחש במציאות.

זבולון אורלב: אנחנו כמובן נעשה את מלאכתנו נאמנה, גם ניתן גיבוי, גם נתמוך וגם כמובן נפקח ונבקר, כי בענייני חינוך אין לנו קואליציות ואין לנו אופוזיציות, כולנו רוצים בטובתה של מערכת החינוך.

זבולון אורלב: אנחנו לא מעלים כאן

זבולון אורלב: בעיות נקודתיות של יישוב כזה או מנהל אחר או בעיה אחרת.

זבולון אורלב: אנחנו עוסקים כרגע ברמה הלאומית, ברמה של התכנית שהשר הציג אותה מעבר לעניין הנקודתי של פתח תקווה שהשר הסכים לומר דברים קצרים, ולדווח עדכון קצר כשהדיון המלא יהיה בהשתתפותו לפני פתיחת שנת הלימודים.

זבולון אורלב: הערה ראשונה שלי אדוני השר, לגופה של התכנית, שאני מאוד מקדם בברכה את התכנית של M.teach כלומר של תואר שני בחינוך, הוא ודאי ראוי, וודאי מהלך מאוד נכון.

זבולון אורלב: אני רק מעלה ספק אם זה נכון וראוי להפחית את מספר פרחי ההוראה לקראת תואר ראשון, שהרי הלשכה המרכזית לסטטיסטיקה חוזרת ומתריעה שאנחנו עומדים בפני מחסור של כעשרת אלפים מורים, כלומר, אם אנחנו נלך בקצב הנוכחי שבמספרים הנוכחיים, זה לא חשוב כרגע אם זה תואר ראשון או תואר שני, אנחנו בסופו של דבר נעמוד בפני מחסור.

זבולון אורלב: אם מקטינים את מספר הסטודנטים לתואר ראשון, על חשבון זה שמספר קטן יותר יכשיר את עצמו לתואר שני, לדעתי, אנחנו מחריפים את הבעיה ומישהו צריך לתת על כך את דעתו.

זבולון אורלב: הסוגייה השנייה, ראיתי שהתערבת בדבר הזה, ואני מברך אותך על כך.

זבולון אורלב: זו הסוגייה של המבנים ביש"ע – מבני החינוך ביש"ע.

זבולון אורלב: לצרי, בגלל מדיניות הממשלה, אנחנו עומדים בפני מציאות קשה, הועדה קיימה על זה דיון במיוחד כדוגמה על מועצה אזורית שומרון, וגם על כך אם אפשר שתעלה את הנושא הזה ותתן סקירה בנושא.

גדעון סער: איזה נושא?

זבולון אורלב: המחסור במבני חינוך ביהודה ושומרון בגלל מדיניות ההקפאה.

זבולון אורלב: אנחנו ביקשנו לא לעשות פוליטיקה על גבם של הילדים.

גדעון סער: נטפל בעניין הזה.

זבולון אורלב: הדבר האחרון שרציתי להעיר, שהעידוד של השרות הצבאי בעיניי הוא כמובן ערך חשוב מאוד, אבל כמו בהמשך התכנית שהתייחסתם לא רק לשרות הצבאי אלא גם לשרות הלאומי, למשל במגזר הערבי, הם מצפים מהם שיילכו לשרות צבאי.

גדעון סער: רשמנו גם השרות הלאומי.

זבולון אורלב: בחלק הראשון, מתייחס גם לשרות הלאומי שהוא שווה ערך למגזרים מסוימים לשרות הצבאי.

זבולון אורלב: רשות הדיבור לחברת הכנסת - ששולחת הכי הרבה ילדים למערכת החינוך - חברת הכנסת אנסטסיה מיכאלי.

זבולון אורלב: תודה רבה.

זבולון אורלב: זמן מוקצב שלוש דקות.

אנסטסיה מיכאלי: תודה רבה ליושב ראש הוועדה זבולון אורלב.

אנסטסיה מיכאלי: אנחנו בשבוע האחרון של החופש הגדול.

אנסטסיה מיכאלי: היה לי חשוב להגיע לדיון בוועדה הזו.

זבולון אורלב: אפשר לבקש שקט.

זבולון אורלב: תודה.

אנסטסיה מיכאלי: אדוני יושב ראש הוועדה, חבר הכנסת זבולון אורלב, תודה שנתת לי זכות דיבור ראשונה.

אנסטסיה מיכאלי: שר החינוך, חבר הכנסת גדעון סער.

אנסטסיה מיכאלי: היה לי חשוב מאוד להגיע לוועדה הזאת.

אנסטסיה מיכאלי: כפי שאתם רואים יש לי הרבה ספרים, והנושא שאני הולכת לדבר עליו מאוד קשור לכל אחד מאיתנו שחווה להיות הורה במערכת החינוך שלנו.

אנסטסיה מיכאלי: כמי שנושא החינוך קרוב לליבו, שר החינוך, חבר הכנסת גדעון סער, אני בטוחה שגם באופן מקצועי וגם באופן אישי אתה מודע לבעייתיות של נושא החינוך חינם במדינת ישראל.

אנסטסיה מיכאלי: לצערי, גם החינוך הזה הוא מוסדר על פי החוק, אבל בפועל, חוק חינוך חובה חינם מקיים רק את החובה שבו, רק על חינוך ולא על חינם.

אנסטסיה מיכאלי: האמת העצובה היא, שלמרות החוק הזה, הורים רבים משלמים אלפי שקלים על צרכי חינוך בסיסיים, ולא רק על שירותים נוספים, ואת זאת יש לתקן.

אנסטסיה מיכאלי: חינוך חובה חינם אינו נושא בעל חשיבות רבה הקרוב לליבי.

אנסטסיה מיכאלי: כחברת הכנסת, אני בחרתי לעשות ככל שביכולתי על מנת לקדמו.

אנסטסיה מיכאלי: אשמח מאוד לשתף פעולה עם שר החינוך גדעון סער.

אנסטסיה מיכאלי: החינוך הוא משב חשוב ביותר של מדינת ישראל, וככזה, הוא אמור להיות נגיש לכל ילד וילדה, לכל תלמיד ותלמידה בבית הספר במדינת ישראל.

אנסטסיה מיכאלי: אני מודעת לחרב הקיצוצים המונפת בין השאר על משרדך, ואני מבינה גם כי עוולות של שנים לא ניתן לתקן במחי יד.

אנסטסיה מיכאלי: ויחד עם זאת, אני מאמינה כי יש להתוות את הדרך אשר תוביל למתן חינוך חובה חינם אמיתי, וזאת במיוחד מבחינת הערכים.

אנסטסיה מיכאלי: על מדינת ישראל חובה לקיים את חוקיה לא רק על נייר, אלא גם בפועל.

אנסטסיה מיכאלי: בשלב הראשון אני מציעה לעשות הבחנה בין צרכי החינוך ולימוד הבסיסי אשר אמון להינתן חינם בפועל, לבין שירותים נוספים הבאים לתת העשרה לתלמיד ואלה יטופלו בשלבי ההמשך.

אנסטסיה מיכאלי: ולצד הנוכחות בכיתה בפועל, הכלי החינוכי הבסיסי ביותר הוא ספר לתלמיד, וככזה מן ההגיון שהוא אמור להיכלל במסגרת החינוך חינם.

אנסטסיה מיכאלי: בפועל, מכיוון שאנחנו משלמים הרבה כסף עבור הספרים.

אנסטסיה מיכאלי: זה מצב דומה כמו בקולנוע, שהוא יגבה מחיר על כרטיס כניסה לסרט, אך עבור צפייה בפועל יגבו מחיר נוסף.

אנסטסיה מיכאלי: וכידוע לכך, בשנת 2000, העבירה הכנסת חוק השאלת ספרי לימוד אשר קבע במסגרת וולנטרית להשאלת ספרים בבתי ספר עבור תשלום אגרה, ומימוש החוק נדחה מדי שנה במסגרת חוק ההסדרים, והיום מועד תחילתו הוא שנת הלימודים 2010.

אנסטסיה מיכאלי: זה חוק השאלת ספרי לימוד.

אנסטסיה מיכאלי: אני מציעה כי נפעל יחד לתקן מצב זה, ובאמצעות התקנות תקנות או תיקוני חקיקה, כך לכל תלמיד תהיה אפשרות לקבל ולהחליף את ספרי הלימוד לו הם מגיעים, הוא זקוק להם במסגרת בית הספר.

אנסטסיה מיכאלי: זאת בתמורה לערבון כספי בדומה למצב ספריות עירוניות.

אנסטסיה מיכאלי: כי כידוע בכל בית ספר ישנה ספריה, בו ניתן להכיל את ספרי הלימוד, להפעיל מערכת החלפת הספרים, למרות שנוהל זה כבר קיים במסגרת החינוך – הוא לא מיושם.

אנסטסיה מיכאלי: אני מציעה לאחד ביחד את כל הכוחות שלנו, שכל הספרים שלא רק אני כאמא קניתי לילדים, ויש עוד מאחורי 2 מזוודות של ספרים, וזוהי החשבונית שאני הבאתי במיוחד כדי שתראו את זה.

אנסטסיה מיכאלי: כמה עולים ספרים לכל אמא בתחילת השנה.

אנסטסיה מיכאלי: יש דרך לטפל בזה, מבחינת התקציב זה לא עלות גבוהה.

אנסטסיה מיכאלי: אני מציעה שאנחנו ניפגש ונקים ועדה ונקים ועדה משנית ביחד עם היושב ראש זבולון אורלב, ונמצא פתרון לכולנו איך אפשר להקל על מצבנו כהורים.

אנסטסיה מיכאלי: עוד דבר קטן, אני הבאתי לשר גדעון סער מתנה.

אנסטסיה מיכאלי: זאת קריקטורה – תקציב המדינה ומערכת החינוך.

אנסטסיה מיכאלי: אני מצפה שזאת המזכרת שבמשך הקדנציה הזאת כשר תזכיר לך את ההצעה שלי לעשות השאלת ספרים בבתי הספר.

גדעון סער: מראים את תקציב המדינה דורס את מערכת החינוך.

זבולון אורלב: תודה רבה חברת הכנסת מיכאלי.

זבולון אורלב: מזכ"ל הסתדרות המורים, בבקשה.

יוסי וסרמן: אדוני היושב ראש, חברי מערכת החינוך, אדוני שר החינוך, המנכ"ל, בשם חבריי, אני מברך אתכם, מאחל לכם שנת לימודים מוצלחת.

יוסי וסרמן: מחזק אתכם ברוב הדברים ששמעתי.

יוסי וסרמן: ישנם שניים שלושה דברים שמבחינתי היו חידוש והפתעה, אבל בטח לא אפתור את כל מה שאני לא יודע כאן, אלא בשיחות בינינו.

יוסי וסרמן: אבל הדברים ששמעתי הם דברים חשובים ביותר של שיפור מעמד המורה, של ביסוס מקצוע ההוראה, של יצירת איזונים במערכת בין מורים הורים ותלמידים.

יוסי וסרמן: לאפשר למחנכים ללמד.

יוסי וסרמן: רוב מורי ישראל הם מורים מצויינים.

יוסי וסרמן: אני אומר את זה לכל המקטרגים למיניהם – במקומות אחרים לא נייבא, אלא המחנכים שלנו והם מעולים, צריך לתת להם רק אפשרות לעבוד, והם יעשו את העבודה של הקניית ערכים והקניית ידע לילדים שלנו.

יוסי וסרמן: הלכנו לתכנית "אופק חדש" בכדי לחזק את מעמד המורים, לשפר את שכרו של המורה, לגרום לכך שטובי האנשים הצעירים של מדינת ישראל ירצו להיות מורים ומחנכים של הילדים והנכדים שלנו.

יוסי וסרמן: אם נלך בדרך זו, ואני גם מברך את השר שהוכיח תרבות שלטונית לדוגמה במדינת ישראל.

יוסי וסרמן: שהוא אימץ תכנית שהחלה בו שרת החינוך הקודמת בה, והוא יחזק את התכנית, והוא מחזק אותה.

יוסי וסרמן: וכמובן יוסיף כהנה וכהנה, כי זוהי תכנית ראשונית.

יוסי וסרמן: אני מחזק אותו, ואנחנו מושיטים יד של שותפות בשם רוב מורי ישראל שאנחנו מייצגים.

יוסי וסרמן: אנחנו בהחלט מעוניינים במערכת חינוך טובה, מערכת חינוך ערכית, מערכת חינוך לשמירת האיזונים, מערכת חינוך שתחנך אדם צעיר להיות אזרח מועיל לחברה ולמדינה.

יוסי וסרמן: אני גם מצפה מהשר שיביא לכך שממשלת ישראל תקבל החלטה שמערכת החינוך היא מערכת בעלת עדיפות לאומית במדינה כמו ישראל.

יוסי וסרמן: אנחנו חייבים שהמערכת הזו שהיא התשתית הקיומית של כולנו בכל המגזרים, היא תזכה לעדיפות לאומית והממשלה תכריז הכרזה על כך.

יוסי וסרמן: אנחנו מייחלים לכך שכל המגזרים שלנו יפתחו את שנת הלימודים בעוד מספר ימים בשמחה ובחדווה, מגיע להורים, מגיע קודם כל בראש ובראשונה לילדים, ומגיע למחנכי ישראל.

יוסי וסרמן: שנה טובה ותודה רבה.

זבולון אורלב: תודה רבה.

זבולון אורלב: חבר הכנסת ברכה, ואחריו רן ארז, יו"ר ארגון המורים.

מוחמד ברכה: אדוני היושב ראש, אדוני השר, ראשית אני רוצה לברך את ציבור התלמידים והמורים לרגל פתיחת שנת הלימודים וגם את כל אלה שעוסקים בחינוך במערכת החינוך.

מוחמד ברכה: אני רוצה לברך את שר החינוך על זה שהוא בחר את ועדת החינוך של הכנסת כבמה לסקור את התכנית שלו, ועל אף המחלוקות השדורות שלי עם התכנית הזאת לאורכה, אני חושב שהוא כאן קובע נוהג מאוד חשוב ששרים וגם ראש ממשלה נדרש לכך, אמורים לראות בכנסת ככתובת להציג תכניות מערכתיות אסטרטגיות וכו', ולא לחפש על כל מיני במות של עמותות ושל כל מיני מוסדות.

מוחמד ברכה: אדוני היושב ראש, עקבתי אחרי הסקירה של השר, לדעתי לא ניתנה בסקירה מחשבה על הדברים העיקריים, למשל, ראשי הרשויות המקומיות ויושבים כאן אנשי השלטון המקומי, ראשי הרשויות המקומיות קיבלו לפני כמה ימים הנחייה, או פנייה של מנכ"ל משרד הפנים להקפיד על מילוי חוק חינוך חובה.

מוחמד ברכה: זה דבר מצויין, אבל בתקציב אין שום דבר, אין שום מקור תקציבי בידי הרשויות המקומיות כדי למלא את המטלה הזאת, זה הבסיס של הבסיס.

מוחמד ברכה: כשמדובר על מערכת חינוך ערבית, מדובר על מחסור לא בכל מיני הטבות, ותכניות לא פורמליות, אלא מדובר על מחסורים בכיתת לימוד, בספסל לימוד.

מוחמד ברכה: מדובר על 9,000 חדרי לימוד שחסרים.

מוחמד ברכה: על הצפיפות בחדרי הלימוד.

מוחמד ברכה: החינוך הממלכתי והחינוך הערבי הם בעלי הצפיפות הגדולה.

מוחמד ברכה: 58% מהחינוך הממלכתי יש צפיפות של כיתות של 35 תלמידים ויותר, ובקרב הערבים 74%-75% מהכיתות הן כאלה.

מוחמד ברכה: אלה הבעיות העיקריות.

מוחמד ברכה: זאת אומרת אם אתה מדבר על ה-O.E.C.D.

מוחמד ברכה: איך לשפר ואיך להעלות בחמש מקומות את מקומה של ישראל.

מוחמד ברכה: צריך לחפש איפה המערכת או המקום שמושך את המערכת למטה, לא לחזק את החזקים, אלא דווקא לחזק את החלשים.

מוחמד ברכה: כשמדובר על קרוב למליארד שקל תקציב לפדגוגיה במשרד החינוך, במשרד שלך, וכשאנחנו מנסים לראות למשל מערכת החינוך הערבית שהיא הכי נכשלת, רואים שרק -19 מליון שקלים מוקדשים לעניין הזה תחת המטרייה של תכנית החומש.

מוחמד ברכה: זאת אומרת, במקום שתכנית החומש תהיה תוספת לאחוז שמגיע לחינוך הערבי, היא הופכת להיות המקור היחידי.

מוחמד ברכה: 19 מליון שקלים ל-24 אחוז מהתלמידים מתוך מיליארד שקלים זה דבר שהוא בלתי נתפס.

מוחמד ברכה: אם מחלקים את זה פר תלמיד, זה יוצא קרוב ל-25 שקלים לתלמיד בשנה, זה דבר שהוא לא מתקבל על הדעת בשום קריטריון.

מוחמד ברכה: יש הרבה דברים לומר, אדוני היושב ראש, אדוני השר, הנושא של הצפיפות אמרתי.

מוחמד ברכה: נעבור לנושא של התקציבים.

מוחמד ברכה: אני מציע, או שאני דורש, איך שאתה רוצה לראות את זה.

מוחמד ברכה: אל תהיה קצין החינוך, תהיה שר החינוך.

מוחמד ברכה: צבא יש מי שמטפל בצבא, מורשת שאתה רוצה להכפיף את זה לתפיסה האידיאולוגית שלך, אני מציע לך להיות שר החינוך ולא קצין החינוך של מדינת ישראל ולא קצין החינוך הצבאי.

מוחמד ברכה: יש פה בעיות בוערות במערכת החינוך, אתה חייב כשר החינוך ללכת ולחפש איפה הבעיות האלה.

מוחמד ברכה: גם הנושא של מעמד המורה, גם הנושא של המחסור בכיתות, גם הנושא של הצפיפות.

רונית תירוש: אבל זה לא פותר.

רונית תירוש: הוא צריך לעשות מה שאתה אומר, אבל זה לא סותר את לימודי מורשת.

מוחמד ברכה: חברת הכנסת תירוש, שנינו באופוזיציה נדמה לי.

רונית תירוש: אנחנו קואליציית חינוך.

מוחמד ברכה: את עדיין שם.

מוחמד ברכה: תודה רבה אדוני.

זבולון אורלב: תודה רבה לך.

זבולון אורלב: רן ארז יו"ר ארגון המורים.

זבולון אורלב: אחריו – חבר הכנסת אלכס מילר.

רן ארז: כבוד השר, כבוד היושב ראש, חבר הכנסת אורלב, ד"ר שמשון שושני מנכ"ל משרד החינוך, הצלחת אדוני השר בכישרון רב לתאר בחזון שלך את בעיות מערכת החינוך שאיתם צריך להתמודד, ולכן אני לא אדבר על הבעיות, אני אדבר על הדברים הטובים שנעשו בחצי השנה האחרונה תחת כהונתך.

רן ארז: הדברים הטובים האלה שנעשו תחת כהונתך בחצי השנה הקרובה, הם סימנים או אבני דרך להגשת החזון, כי חזון ללא אבני דרך אין לו הרבה ערך.

רן ארז: מספר התלמידים בכיתות, התחלת להפחית את זה כבר בשנת הלימודים הקרובה בכ-180 מליון שקלים, דבר שלמעשה היה צריך להיעשות עוד בקדנציה הקודמת של הממשלה הקודמת ולא נעשה.

רן ארז: החזר שעות לימוד למערכת החינוך שהיו אמורים להיות מוחזרות עוד בקדנציה הקודמת, מוחזרות כעת כהונתך.

רן ארז: נכנסת לנושא שיש לו גם השלכות ציבוריות בנושא של התלמידאות, משמעת תלמידים.

רן ארז: שינית את חוק זכויות התלמיד, ואתה הולך לבנות עכשיו מערכת של סמכויות לטיפול בבעיות משמעת.

רן ארז: כל הסימנים האלה הם סימנים חיוביים ביותר כאבני דרך להגשמת החזון שתיארת.

רן ארז: ולכן אני רוצה לאחל הצלחה בהמשך הדרך, כדי שגם שאר הדברים ייושמו פחות או יותר כפי שהצלחת בשלושת הנושאים הקודמים.

רן ארז: אני אסתפק בכך, ימים יגידו, אני מקווה שאנחנו נראה בשנה, שנתיים הקרובות גם התגשמות שאר היעדים.

זבולון אורלב: תודה רבה.

גדעון סער: תודה רבה.

מוחמד ברכה: אגב, אדוני היושב ראש, את שם לב שחברי הכנסת מהנוכחים, מי נמצא חוץ מהשר ויושב ראש הוועדה?

מוחמד ברכה: שניים ממוצע רוסי, שלושה ערבים ואחד אתיופי.

מוחמד ברכה: רונית תירוש על תקן מקצועי היא יושבת כאן.

מוחמד ברכה: אבל כנראה שבעיות החינוך הם פה בשולחן.

אלכס מילר: ראשית, אני מצטרף לברכות של חברי הכנסת לפתיחת שנת הלימודים למשרד החינוך, לילדי ישראל, לסגל ההוראה, למנהלי בתי הספר.

אלכס מילר: זה יום חשוב, כל שנה אנחנו מציינים את היום הזה של פתיחת שנת הלימודים, ואני מקווה מאוד שבסוף שנת הלימודים אנחנו באמת נראה את אותם יעדים שראינו.

אלכס מילר: אדוני השר, זה באמת נראה טוב, ראינו את המצגת, ראינו תכניות, ראינו את היעדים, אני מקווה מאוד שזה ייצא לפועל.

אלכס מילר: תצליחו במערכה.

אלכס מילר: אני רוצה להתייחס לדברים שכואבים לנו ואנחנו רואים אותם בשטח.

אלכס מילר: אני במשך שבועות אחרונים מקבל המון פניות ציבור מנערים.

אלכס מילר: אני מאמין שב-31, אדוני יושב ראש הוועדה, תתקיים ישיבה על הנושא של פתח תקווה.

אלכס מילר: אתמול קיבלתי פנייה נוספת מפתח תקווה על בית ספר אחר, בית ספר בשם "גורדון" שפתאום משום מה ראש העיר החליט לבטל הסעות לתלמידים.

אלכס מילר: רוב התלמידים שלומדים שם אלה תלמידים עולים מברית המועצות לשעבר.

אלכס מילר: 200 תלמידים, לבטל את ההסעות זה פשוט לבוא ולהוציא אותם מחוץ למערכת החינוך באותו אזור.

אלכס מילר: הם לא יוכלו להרשות לעצמם לממן את זה בצורה עצמאית.

אלכס מילר: אני רוצה להתייחס לשאר המקומות, חבל מודיעין.

אלכס מילר: היתה ישיבה, עדיין לא ראינו פתרון.

גדעון סער: תבדוק כדי לפתור.

אלכס מילר: אדוני השר, כמו שאמרתי קודם, ועדת חינוך קיימה ישיבה על הבעיות בחבל מודיעין במערכת החינוך, עדיין לא ראינו את הפתרון.

גדעון סער: מה בנושא חבל מודיעין?

קריאה: רוב ההורים יושבים כאן.

זבולון אורלב: סליחה, גברתי.

גדעון סער: אתה מדבר על "לפיד"?

אלכס מילר: על נושא של בית שמש.

אלכס מילר: אתה יודע שבית שמש זה בית ספר שנחשב לפנינה של האזור, הוחלט שם לבוא ולסגור קומה ראשונה של בית הספר הממלכתי ולמסור אותה לחינוך החרדי.

אלכס מילר: דיברתי עם ראש העיר, במקום לסייע למצב, ראיתי שהפתרון שהוא נותן שם לעולים, שרוב התלמידים של בית הספר שיילכו ללמוד ברשת שוב מבחינתו.

אלכס מילר: אדוני היושב ראש, כאשר אנחנו יורדים לשטח ואנחנו רואים את הבעיות בערים, אני מאמין שבדרך שאתה התחלת לנהל את משרד החינוך, אני מאמין שתוכל לבוא ולעשות את הסדר הזה גם בשטח כאשר הדברים נוגעים לראשי הערים המקומיות, והשלטון המקומי נמצא כאן, והמסר שצריך להגיע שלא רק לבוא ולהעביר ביקורת על השלטון למעלה, אלא גם ברשויות מקומיות אנחנו מזהים כמה וכמה בעיות.

אלכס מילר: אדוני השר, הייתי גם מצפה באותה מצגת, באותן תכניות לראות את האסטרטגיה ויעדם לשילוב עולים במערכת החינוך, גם בנושא של התלמידים וגם בנושא ההוראה.

אלכס מילר: אני מקווה מאוד שעל זה אנחנו נוכל לעשות ישיבה נפרדת, או קליטה של אותם מורים שמגיעים מברית המועצות, ועל המסר שיכול לצאת עכשיו כאשר אנחנו מציינים השנה עשרים שנות עלייה במדינת ישראל, והמסר שצריך לצאת לאותן מדינות שאנחנו רוצים שיעלו משם, שאנחנו גם יודעים לקלוט, לקלוט גם את האנשים שהתעסקו בהוראה, התעסקו במשך הרבה שנים בהוראה, וגם בישראל הם יוכלו למצוא את מקומם.

אלכס מילר: תודה.

זבולון אורלב: תודה רבה.

זבולון אורלב: מנכ"ל מרכז שלטון מקומי, רון מוסקוביץ.

זבולון אורלב: בבקשה, שלוש דקות.

רון מוסקוביץ: אני רוצה לברך את השר, את הנהלת המשרד, על החזון המגובש, המקיף, המקצועי שפרסתם לפנינו.

רון מוסקוביץ: הוא נוגע בנקודות החשובות לטעמנו.

רון מוסקוביץ: אני חושב שגם הוא מציב את הפתרונות הנכונים.

רון מוסקוביץ: לא לכל אנחנו מסכימים, אבל יש פה כיוון וזה בהחלט המשך לכיוון שאנחנו מגלים בחודשים האחרונים.

רון מוסקוביץ: אני רוצה לומר לאדוני השר שאני מאוד שמח שאתה מתמקד בחינוך, ורק בחינוך ובעיקר בחינוך.

רון מוסקוביץ: אני חושב שיש תוצאות ויש תחושה טובה גם אצלנו.

רון מוסקוביץ: התמונה מהצד שלנו, של השלטון המקומי, כמובן שהיא מאוד מגוונת.

רון מוסקוביץ: אנחנו מוצפים באין ספור פניות שמגיעות אלינו, ולא הכל מגיע אלינו.

רון מוסקוביץ: חלקן במגזר הערבי, בעיות קריטיות, בעיות מאוד קשות מהיישוב הבדואי, אפילו בעיות שאין אספקת מים לתושבים ולמוסדות חינוך, והיעדר מוסדות חינוך והיעדר תשתיות וחשמל, ועד בעיות שלא רוצים לבטח מספר יישובים מסויימים, כגון תמרה בביטוח תלמידים מסיבות אחרות.

רון מוסקוביץ: אבל לא נפרוס פה את כל הבעיות, צריך להבין שהשלטון המקומי גם פותח שנת לימודים לא רק מערכת החינוך.

רון מוסקוביץ: מבחינת השלטון המקומי, מי שמכיר קצת את הדינמיקה יודע שכל המאמצים וכל המאוויים וכל המערכות השלטוניות בשלטון המקומי מכוונות ליום הזה של פתיחת שנת הלימודים.

רון מוסקוביץ: אנחנו נמצאים בקושי מאוד גדול שהוא לא קשור למשרד החינוך, צריך לומר את זה פה בהגינות.

רון מוסקוביץ: אדוני השר, אתה חבר בממשלה ואתה צריך להציף את העניין הזה, שבגלל מדיניות של משרדים אחרים, מדיניות אוצר משליכה על משרד פנים, ישנן רשויות שלא מסוגלות לתת את אותו מינימום, את אותו סל, את אותן תנאים שאנחנו מדברים עליהן פה והוצאו יפה מאוד בשקפים.

רון מוסקוביץ: הדברים הללו יכלו לבוא לידי ביטוי ב-40% או ב-60% או ב-70% מהיישובים בארץ.

רון מוסקוביץ: אבל הפער שקיים, שהוא לא פער, שוב אני אומר בגלל משרד החינוך או בגלל השיטה שלו, בגלל החשיבה שלו, הוא פער שבא לידי ביטוי בסופו של דבר מהמבנים, מהמחשבים, ממזגנים וממספר הילדים בכיתה.

רון מוסקוביץ: זה דבר שצריך לקחת אותו בחשבון.

רון מוסקוביץ: אני חושב שצריך לקחת בחשבון ולהוסיף לחזון את הנושא של השרות הפסיכולוגי.

רון מוסקוביץ: יש פערים אדירים ואני חושב שצריך לטפל בעניין הזה.

רון מוסקוביץ: שר החינוך גדעון סער: אם הייתי כותב את כל רשימת הפערים שיש לי, לא הייתי מגיע בכלל - - -

רון מוסקוביץ: אנחנו קרובים אצל עצמנו, אדוני השר, אני חושב שהפער הזה חייב להיות מטופל בתכנית רב-שנתית, ופעם אחת צריך באומץ לגשת ולטפל בעניין הזה.

רון מוסקוביץ: ברור שזה לא פער שאפשר למחוק אותו בשנה אחת, אבל צריך לדבר על תכנית רב שנתית.

רון מוסקוביץ: נושא החינוך המיוחד מאוד קרוב לליבנו, כי גם שם אנחנו מגלים פערים אדירים, כמובן בעיקר התקצוב, אבל בסופו של דבר זה בא לידי ביטוי, ומה שאנחנו נותנים לאותה אוכלוסייה ולילדים.

רון מוסקוביץ: אני רוצה להזכיר שמבחינת השלטון המקומי, אנחנו פותחים שנה של חינוך בלתי פורמלי.

רון מוסקוביץ: דיברת על תנועות הנוער, והקשר הזה בין החינוך הפורמלי לבלתי פורמלי חשוב מאוד, הראייה הכוללת.

רון מוסקוביץ: אני חושב שזה ייחודו ויתרונו של השלטון המקומי, כמתכלל, כמי שרואה באמת את כל המערכת.

רון מוסקוביץ: אנחנו במאמצים לפתוח כמובן את שנת החינוך בחינוך הפורמלי.

רון מוסקוביץ: אנחנו פותחים בו בזמן את החינוך הבלתי פורמלי שהוא בהיקף גדול.

רון מוסקוביץ: גם פה צריך לקחת בחשבון שהוא ממומן ומנוהל ומכוון כולל התכנים על ידי השלטון המקומי ברובו.

רון מוסקוביץ: גם פה, לצערי, בא לידי ביטוי הפער בין רשויות חזקות לרשויות חלשות.

רון מוסקוביץ: אולי זה חזון לעוד עשרים או שלושים שנה, אני חושב שזה צריך להיות הרבה קודם, לתת את הדעת איך אנחנו מגשרים על הפער בחינוך הבלתי פורמלי.

זבולון אורלב: תודה רבה.

זבולון אורלב: חבר הכנסת זחאלקה, בבקשה.

ג'מאל זחאלקה: תודה רבה אדוני היושב ראש.

ג'מאל זחאלקה: אני מודה לשר על סקירתו.

ג'מאל זחאלקה: אין ספק שיש כאן משנה סדורה.

ג'מאל זחאלקה: יש קונספט בתפיסה החינוכית.

ג'מאל זחאלקה: אקדים ואומר שאני לא מסכים בעיקרי התפיסה האידיאולוגית שעומדת מאחורי ההצגה של השר.

ג'מאל זחאלקה: יש כאן נסיון לעשות מהפכת נגד בחינוך.

ג'מאל זחאלקה: למשל, לא ראיתי שיש התמקדות בחינוך לדמוקרטיה.

ג'מאל זחאלקה: יש עלייה בגזענות בארץ, אין חינוך נגד גזענות.

גדעון סער: זה היה במוקד - ערכים דמוקרטיים.

גדעון סער: פשוט יש חלק אחר שלא אהבת אותו.

גדעון סער: מרוב שלא היה חלק אחר שלא אהבת אותו, לא שמת לב שהיה כתוב התקדמות בחינוך לערכים דמוקרטיים.

ג'מאל זחאלקה: המשקל שניתן לעניין הזה הוא משקל קטן ביותר.

ג'מאל זחאלקה: יש בעיה, ואני חושב שחשוב מאוד שזה יהיה במוקד.

מוחמד ברכה: אתה אוהב שהוא לא אהב את זה.

גדעון סער: אני מכבד את זה שיש לו עמדה אחרת.

ג'מאל זחאלקה: כבוד השר, יש כאן בעיה של עלייה בגזענות וסטריאוטיפים, וחוסר סובלנות ושנאה לאחר ולשונה.

ג'מאל זחאלקה: אני חושב שמערכת החינוך צריכה לקחת את המאמץ העיקרי בנושא הזה.

ג'מאל זחאלקה: אי אפשר לשנות את זה ואין לנו כלים אחרים.

ג'מאל זחאלקה: אין כלים אחרים להתמודד עם הבעיה הזאת.

ג'מאל זחאלקה: אני חושב שרע מאוד שעניין האלימות והפשיעה עלה לכותרות בתקופה האחרונה.

ג'מאל זחאלקה: אבל טוב מאוד שיש מודעות לנושא הזה.

ג'מאל זחאלקה: המקום הראשון שצריך לרוץ אליו זה מערכת החינוך וההחלטה האסטרטגית של הממשלה, לא של שר החינוך.

ג'מאל זחאלקה: או להכין תקציבים לבניית בתי סוהר, או לבניית בתי ספר.

ג'מאל זחאלקה: זה באמת הבחירה האסטרטגית.

ג'מאל זחאלקה: הבעיה היא שהם אומרים, אנחנו נבנה בתי סוהר, ניתן ענישה, כי התוצאות שבמערכת החינוך הן לוקחות זמן.

ג'מאל זחאלקה: אבל אני חושב שזה לא לוקח הרבה זמן, כלומר, זה בטווח הבינוני, זה לא בטווח הרחוק.

ג'מאל זחאלקה: התוצאות אפשר לראות אותן.

ג'מאל זחאלקה: בעניין ההתמקדות בחינוך והדגשים שניתנו, אני חושב שכל אחד מאיתנו, השר הוא הורה, ויושב ראש הוועדה הוא סבא.

ג'מאל זחאלקה: אתה רואה את הבן שלך, הוא אוהב כימיה.

ג'מאל זחאלקה: הבן שלך או הבת שלך אוהבים כימיה ולא אוהבים ספרות.

ג'מאל זחאלקה: לכאורה, הספרות זה יותר מושך, יותר מעניין.

ג'מאל זחאלקה: אבל למה אוהבים כימיה?

ג'מאל זחאלקה: בגלל המורה.

ג'מאל זחאלקה: המורה הוא 70% לפחות, או 60% עד 70% מעניין החינוך.

גדעון סער: אני לא הייתי מעדיף כימיה על ספרות בשום תנאי.

ג'מאל זחאלקה: אני למדתי כימיה, אבל הבת שלי אוהבת כימיה בגלל המורה, אין סיבה אחרת בעולם.

ג'מאל זחאלקה: יש מנהיגים חינוכיים, צריך לטפח – לא טכנוקרטיה חינוכית, אלא מנהיגות חינוכית.

ג'מאל זחאלקה: ויש כלים, יש בית ספר למנהיגות חינוכית בארץ.

ג'מאל זחאלקה: צריך לטפח אותו, צריך לחזק אותו, צריך לתת לו - המנהיגות החינוכית היא שתביא את השינוי.

ג'מאל זחאלקה: צריך לראות במנהל ובמורה מנהיג חינוכי, ולא טכנוקרט.

ג'מאל זחאלקה: אני ראיתי כאן בין השורות עניין של – אם אני רוצה לסכם את מה שהשר אמר, יותר יעילות ויותר לאומנות, אלה ההדגשים העיקריים.

ג'מאל זחאלקה: יש עניין אחר שהוא חשוב בעיניי, זה לא לקח את המשקל הראוי.

ג'מאל זחאלקה: אני הבנתי מה שאמר גם המנכ"ל וגם השר בתקופה האחרונה.

ג'מאל זחאלקה: יש לנו תקציב מסויים, צריך להתמקד בליבה, זה נכון.

ג'מאל זחאלקה: צריך לשים סדר עדיפויות.

ג'מאל זחאלקה: הגישה היא נכונה.

ג'מאל זחאלקה: מר אורלב, אתה אמרת בשנים האחרונות ובתקופה האחרונה הפסקת לחזור על זה, שצריך לפחות 6-8 מיליארד שקלים תוספת לחינוך.

זבולון אורלב: אני חוזר ואומר את זה, וגם היום אני אומר, שישה עד שמונה מיליארד שקלים.

גדעון סער: אני אסתפק בחצי מזה.

ג'מאל זחאלקה: אי אפשר.

אבי קמינצקי: לא ניתן לך חצי ניתן לך שלם.

ג'מאל זחאלקה: מדובר על ייעול, ניצול שעות לימוד, הכל טוב ויפה.

ג'מאל זחאלקה: אבל אני אומר לך, אדוני השר, אי אפשר בלי השקעה תקציבית מאסיבית להגיע לשינוי.

ג'מאל זחאלקה: ההשוואה לפינלנד, והתיאוריה שדיברה עליה השר הקודמת לימור ליבנת, על זה שאין קשר בין השקעה זה לא נכון.

גדעון סער: אני לא מאמין בזה.

ג'מאל זחאלקה: אגיד לך למה גם.

ג'מאל זחאלקה: כי השוואה לפינלנד היא השוואה מטעה.

ג'מאל זחאלקה: צריך לקחת גם את רמת החיים, את המצב הסוציו-אקונומי של כלל האוכלוסייה.

ג'מאל זחאלקה: השקעה במצב סוציו-אקונומי נמוך בתלמיד צריך להיות גבוהה יותר, ו לכן העניין הוא לא רק השוואה טכנית של מספרים.

ג'מאל זחאלקה: החינוך הערבי סובל מבעיה קשה מאוד.

ג'מאל זחאלקה: יש הידרדרות.

ג'מאל זחאלקה: משנת 2004 עד שנת 2008, הירידה בהישגים בבגרויות היא 24 אחוזים.

ג'מאל זחאלקה: מ-42% עד 32%.

שמשון שושני: לא, צריך לקרוא את הנתונים.

ג'מאל זחאלקה: אני קורא את הנתונים, אדוני השר.

ג'מאל זחאלקה: אדוני המנכ"ל, אני לוקח מה שמעניין אותי כחברה, זה מכלל שכבת הגיל, ולא בבית ספר זה או אחר.

שמשון שושני: בשיכבת הגיל הירידה היא לא ב-10%.

שמשון שושני: הירידה היא ב-2% אחוזים, לא יותר מזה.

ג'מאל זחאלקה: בשנת 2004, לא בשנה האחרונה.

ג'מאל זחאלקה: בשנה האחרונה אתה צודק, היתה ירידה מ-34% עד 32%.

ג'מאל זחאלקה: יש הידרדרות לאחר תקופה של עלייה, השיא ב-2004.

ג'מאל זחאלקה: מ-2004 יש חזרה אחורה בכל הממדים.

ג'מאל זחאלקה: אני חושב שבעניין הזה צריך לעשות ועדת חקירה.

ג'מאל זחאלקה: אני חושב שאחד הכלים, אני העליתי את זה בכנסת, יש בעיה בהישגי בנים, צריך לבדוק למה ומדוע, ואיך לטפל בעניין הזה.

ג'מאל זחאלקה: הירידה בהישגי הבנים היא מדהימה.

ג'מאל זחאלקה: לגבי הבנות גם יש ירידה אבל לא באותה מידה, הפערים גדלים בין בנים ובין בנות, ובזה צריך לטפל.

זבולון אורלב: תודה רבה.

זבולון אורלב: חברת הכנסת רונית תירוש.

רונית תירוש: תודה רבה, אדוני היושב ראש, אדוני השר, אדוני המנכ"ל, אני מאוד אהבתי את התכנית כולה, את החזון.

רונית תירוש: רוצה עצה מקצועית.

גדעון סער: ממני את צריכה עצה מקצועית?

גדעון סער: את יכולה לתת לי עצה מקצועית.

רונית תירוש: מנסיון, כדאי לרכז מאמץ על שניים, שלושה יעדים ולא להתפרס, למרות שהכל נכון.

רונית תירוש: אני מכירה את התיאבון הבריא הזה, אבל אתה רוצה לתפוס את הכל, כי הכל דורש טיפול.

רונית תירוש: אני הייתי מתמקדת בשני דברים.

רונית תירוש: את מקצועות הליבה הייתי מורידה כרגע, למרות שזה נורא חשוב.

רונית תירוש: חבר הכנסת זחאלקה חושב שזה הכי חשוב.

רונית תירוש: צריך לבנות את הליבה ולדעת על מה מתמקדים, ולא יותר מדי פריסה של יחידות לימוד.

רונית תירוש: לא הייתי נוגעת, רק הלובי שמתעסק בכל ביטול של מקצוע, אתה תבזבז את כל זמנך היקר.

רונית תירוש: הייתי עוסקת בנושא של הסביבה הלימודית, שלתוכו הייתי כמובן מכניסה את נושא מעמד המורה, סמכות המורה, המנהל, כל מה שכרכת בזה.

רונית תירוש: ולסביבה הלימודית שהיא כל כולה נושא של ערכים והטמעת ערכים, אני חושבת שזה מתחבר לי לפחות לנושא של השאלת ספרי לימוד.

רונית תירוש: טירוף מערכות הזה של הורים שמסוגלים ולא מסוגלים לרכוש את הספרים.

רונית תירוש: חוסר יכולת של המשרד לאכוף את התקנה שלפיה רק אחת לחמש שנים מותר להחליף מהדורה.

רונית תירוש: המשחק הזה של המוציאים לאור שמחליפים את הכריכה של הספר, אבל בתוך לא משתנה כלום, ועדיין המורים דורשים את המהדורה החדשה שבעצם היא לא שונה מקודמתה, והיא תוספת כספית.

רונית תירוש: יש מודל של השאלת ספרי לימוד שהפעלנו בזמנו, כאשר המשרד נתן איזשהו קטליזטור בזכות תקציב בסיסי שהוא העניק למספר בתי ספר, זה לא הרבה כסף, שווה להמשיך את המהלך הזה.

רונית תירוש: כמובן צריך פה עזרה מאוד גדולה של ועד הורים ארצי ומקומי ובית ספרי, אבל זה דבר שיש בו הרבה מאוד ברכה ויביא לשקט.

רונית תירוש: כי כאשר תלמיד לא מגיע ביום הראשון למלוא הספרים, אז הוא חוטף הערות אני כבר רואה את התהליך שלו, זה יוצר אי שקט.

רונית תירוש: בהקשר של הישגים, אתה מתמקד ושמת יעדים שצריך להיות אמיץ להחליט ממקום 40 לרדת ל-29 וכו', לא משנה, גם אם תרד ל-31 יוותרו לך ויגידו, הנה קידמת, זה בסדר.

גדעון סער: קודם כל שתהיה עלייה.

רונית תירוש: בהחלט.

רונית תירוש: היעד עלייה זה דבר נכון.

רונית תירוש: אבל פה הייתי שמה את יהבי מעבר למה שאתם נתתם פשוט תוספת שעות וימי הדרכה, על שני סקטורים.

רונית תירוש: אחד, זה המגזר הלא יהודי, והשני זה מגזר העולים, בין אם זה מחבר העמים או מאתיופיה או אפילו מצרפת.

רונית תירוש: בקדנציה הקודמת ביטלו אולפנים, ביטלו תגבור בשיעורי עברית שזה הבסיס להבין את המורה.

רונית תירוש: אני חושבת שצריך לבדוק מה בדיוק קרה שם ומה בדיוק נכון להחזיר, אולי לא את הכל - אבל מה שיעיל להחזיר.

רונית תירוש: היתה תכנית חומש, הפכה לתכנית שמונה, אני לא יודעת אם היא עוד ממשיכה במגזר הלא יהודי, תכנית שבהחלט היתה טובה, צריכים לייעל אותה, למקצע אותה יותר, אבל זה נכון.

רונית תירוש: כי כשאת הצבעת על הבעיה הדמוגרפית שבסופו של יום שאתה יוצר ממוצע של אחוז זכאים, או אחוז מצטיינים, ומי שגורע לך זה אותו מגזר שבדמוגרפיה שלו הגידול הטבעי מעיב, כי הוא לא לומד לבגרות ואז הוא מעיב על הציון הסופי של הממוצע, צריך לתת את הדעת למגזרים שהם כן נבחנים בבגרות שלנו, ועדיין יש להם הבדלים בתקן שהם מקבלים, בהקצאות שהם מקבלים, ופער שהם יצרו במשך שנים, כל הממשלות גרעו מהמגזר הזה.

רונית תירוש: אני חושב שצריך שם לתת יותר.

רונית תירוש: לגבי הנושא של זהירות בדרכים, אני מכירה את הויכוח שלך עם השר כץ, שר התחבורה.

רונית תירוש: אני חושב שבאיזשהו מקום צריך לעצור את הויכוח וכן להיעזר בתקציבים ולתת איזשהו מצ'ינג כדי שהתכנית הזאת תימשך ותמשיך, מדובר בחיי בני אדם וזה נורא חשוב, ואני מאוד מבקשת גם כראש השדולה לנושא, תחזיר את לימודי זהירות בדרכים למקומות שנדרש, כי השר כץ מוכן לתקצב את חלקו.

רונית תירוש: אני לא זוכרת שנתתי מצ'ינג.

גדעון סער: זו תקנה שתמיד היתה ברשות לבטיחות בדרכים.

גדעון סער: לא היה מצ'ינג, שנה אחת בשביל לתת פתרון למורים, נכנס החינוך נכנס.

גדעון סער: עכשיו משרד האוצר לא מתקצב אותי, בואי תגיד לי ממה לקצץ - ואני נותן.

זבולון אורלב: אגב, אנחנו העברנו פנייה לראש הממשלה להתערב בעניין הזה.

רונית תירוש: אני מבינה את זה.

גדעון סער: תגידי לי ממה לקצץ?

גדעון סער: ממתמטיקה?

רונית תירוש: אני לא אגיד לך כי אני לא מכירה היום את התקציב של המשרד.

רונית תירוש: אני סומכת על המנכ"ל שימצא.

רונית תירוש: אי אפשר לבטל את התכנית הזאת, זה לא נכון.

רונית תירוש: זה צריך להיות ברצף.

גדעון סער: היא לא מתבטלת, היא מצטמצמת.

שמשון שושני: מי שמימן אותה כל השנים ימשיך לממן אותה.

רונית תירוש: אני בעד, מר שושני.

רונית תירוש: אבל אם החלופה היא ביטול מוחלט שלה, אני רואה בזה - - -

זבולון אורלב: הלחץ צריך להיות על הממשלה, אני לא חושב שהלחץ צריך להיות - - -

רונית תירוש: אם נצליח להביא מהממשלה איזשהו תקציב, אגב, זה לא תקציב גדול.

רונית תירוש: זה חיי אדם.

רונית תירוש: פשוט המדינה שלנו מאבדת את שפיותה, כי עוברים לסדר היום כשרואים כל כך הרבה הרוגים וכל כך הרבה צעירים, הרי מי נהרג?

רונית תירוש: גם לגבי האלכוהול, שווה לקיים דיון עליו, על מה שקורה פה לגבי הורדת מחירים ועידוד הצריכה.

רונית תירוש: הילדים האלה בני ה-17.5, תראו מה שקרה לו.

שמשון שושני: אני רק מזכיר שהמשרד מתקצב זהירות בדרכים בחינוך היסודי במשך כל השנים.

רונית תירוש: נכון, אני מדברת על כיתות י"א.

רונית תירוש: הדבר האחרון, אדוני היושב ראש, תן דקה אחת לרהט כדי שיציגו את הבעיה שלהם.

זבולון אורלב: אני מודה לך שאת עוזרת לי לנהל את הישיבה.

זבולון אורלב: רשות הדיבור לשלמה מולה.

זבולון אורלב: תודה.

שלמה מולה: תודה רבה אדוני היושב ראש, אדוני השר והמנכ"ל, קודם כל אני מאוד שמח לראות את התכנית של המשרד, אני במיוחד רוצה לשבח גם את השר גם את המנכ"ל, גם את החזון שלכם.

שלמה מולה: כמו שאמר היושב ראש, יש לפעמים מצבים שבהם לא צריך להיות אופוזיציה, לא צריך להיות קואליציה.

שלמה מולה: אני חושב שנושא החינוך לא יכול להיות קואליציה אופוזיציה.

שלמה מולה: אני חושב שמותר לנו בהחלט להעיר וגם להאיר לשר וגם למנכ"ל כשצריך, אבל בגדול נראה לי שהתכנית שאתם מציגים לנו היא תכנית טובה מאוד.

שלמה מולה: אני מקווה שהציבוריות הישראלית תתן לכם את הגיבוי הנדרש כדי שיבוא לידי מימוש.

שלמה מולה: אני יודע שכמה רפורמות היו בשנים האחרונות בנושא החינוך.

שלמה מולה: אני לא רואה שהחינוך מתרומם.

שלמה מולה: לכן במסגרת ההערות, אדוני היושב ראש, ואדוני השר, במטרות שלכם יש לנו בעיה קשה בחברה שלנו להבין את השונה, את האחר, את מי שבא ממקום אחר, מישהו שחי איתנו שהוא מנהל אורח חיים אחר.

שלמה מולה: אני חושב בתוך מערכת החינוך צריך להכניס את הנושא של רב תרבותיות.

שלמה מולה: רב תרבותיות תמנע את תופעת הגזענות בחברה שלנו שהיא תופעה קשה, והיא מגיעה במסווה כזה או אחר, בגישה או אחרת, בתרוץ כזה או אחר.

שלמה מולה: אני חושב שאנחנו לא יכולים להשלים עם זה בשום פנים ואופן.

שלמה מולה: מי שצריך לשאת את הדגל הזה זו מערכת החינוך.

שלמה מולה: אם מערכת החינוך הזאת תיכנע, אנחנו נהיה חברה חולה, במחלה הזאת צריך לטפל כשהיא עוד מתחילה, ישנה וקיימת, אי אפשר לטאטא אותה.

שלמה מולה: צריך להגיד את זה ביושר, בהגינות, לא צריך להסתתר משום מקום.

שלמה מולה: אני חושב שצריך להכניס את הנושא של החינוך לסובלנות, לרב תרבויות, למלחמה בגזענות, לדו-קיום, אלה הדברים החשובים לנו כחברה שמקבצת לה קבוצות רבים בתוכנו.

שלמה מולה: אדוני השר, אני שמחתי לשמוע שהמטרה הנוספת שלך, ואני יודע שההתמודדות שלך תהיה התמודדות קשה מאוד מול החינוך הממלכתי, הממלכתי דתי.

שלמה מולה: ואני אומר לכם, מי שרוצה לצמצם פערים חברתיים הוא צריך להיות ער לתופעות האלה של בתי הספר האלטיסטיים שרומסים את מערכת החינוך הממלכתית ומקבלים תקציבים מהמדינה.

שלמה מולה: בסופו של דבר אנחנו בוכים איזה חברה אנחנו מגדלים.

שלמה מולה: אגב, אדוני השר, חוקים עברו בבית הזה כדי לחזק את אותם בתי הספר.

שלמה מולה: היו כאלה שהתריעו, ואנחנו עכשיו בוכים.

שלמה מולה: מכאן אדוני היושב ראש, ואדוני השר אני רוצה להגיע למצב של הסיפור של פתח תקווה.

שלמה מולה: אני כל כך כועס, אתם אפילו לא יכולים לתאר לעצמכם כמה זה מכעיס אותי.

שלמה מולה: התופעה הזאת פשוט מביישת את כולנו.

שלמה מולה: התופעה הזאת – אדוני השר אתה אמרת, באמת, זאת בשורה להורים ולילדים לבוא לבית הספר.

שלמה מולה: אין בשורה להורים של 150 ילדים בפתח תקווה, ואין שום בשורה לאותו תלמיד שבה ואומרים לו: אתה לא תתקבל בגלל שאתה שחור, בגלל שאתה אתיופי.

שלמה מולה: רבותיי, אילו התופעה הזאת היתה באיזה בית ספר בצרפת או באמריקה, ואומרים לו, אתה יהודי לא בא לבית הספר, אנחנו פה היינו רועדים.

שלמה מולה: אבל אני לא רואה אף אחד שמתקומם סביב הסיפור הזה.

שלמה מולה: איך יכול להיות?

שלמה מולה: זה אפרטהייד, אין לזה מושג אחר.

שלמה מולה: יושבים פה מורים, מחנכים, אישי ציבור, תגידו ביושר.

שלמה מולה: אני רוצה לשמוע מישהו אחר שאומר לי משהו אחר.

שלמה מולה: השבוע שמעתי בכלל כפשרה, רוצים עוד תופעה נוספת בדיוק במסווה אחר.

שלמה מולה: אומרים, אנחנו רוצים לקלוט תלמידים באותו בית ספר, אבל שיהיו בכיתות נפרדות, למה שיתערבו עם האשכנזים באותה כיתה, או עם הילדים שנולדו בארץ, חס וחלילה, האתיופים האלה הם מוקצים.

שלמה מולה: אני אומר לכם, זאת אפילו הצעה מבישה, הצעה קשה, אני מקווה שמשרד החינוך לא יקבל אותה.

שלמה מולה: אין פתרון אחר לתופעה הזאת, אדוני היושב ראש, אדוני השר.

שלמה מולה: צריך פשוט לעשות שלושה דברים.

שלמה מולה: לסגור את בתי הספר, לקחת מהם את רישיון ההפעלה.

שלמה מולה: בית ספר שלא מקבל על רקע איבה או מוצא, צריך לקחת ממנו את הרשיון.

שלמה מולה: נראה אותו שהוא מלמד.

שלמה מולה: צריך לקחת מהם את התקציב שהמדינה נותנת, זה התקציב שלי, זה התקציב של האזרחים, זה התקציב של אותם הילדים, ההורים שלהם משלמים מסים.

שלמה מולה: לא יכולה להיות תופעה כזאת.

שלמה מולה: אדוני היושב ראש, אדוני השר, אני חושב אם התופעה הזאת, אני מקווה שגם שמעתי את יושב ראש ועדת החינוך שהוא תומך בעמדה הזאת.

שלמה מולה: אם הדבר הזה לא יקבל את פתרונו עד יום ראשון, שני, אני חושב לא תהיה ברירה, אנחנו נלך לבג"צ לבקש סעד מבית המשפט העליון כי אין לנו ברירה.

שלמה מולה: אבל לסחטנות, לגזענות, לא ניתן.

שלמה מולה: זאת תהיה נחלת החברה שלנו.

שלמה מולה: תודה רבה.

זבולון אורלב: כאמור, אנחנו היום לא מקיימים דיון, מפני כבודו של חבר הכנסת מולה נשארתי בסבלנות לשמוע את הדברים גם אם הם קשים.

זבולון אורלב: כאמור, הנושא יותר מדי חשוב מכדי שנגמור אותו בהערה כזאת או באחרת.

זבולון אורלב: על כן, אנחנו מקיימים על כך דיון מיוחד שהתקיים לפני פתיחת שנת הלימודים.

זבולון אורלב: אני מקווה שגם הדיווח של השר יהיה קצר.

זבולון אורלב: אדוני השר, בבקשה, דברי סיכום.

זבולון אורלב: סליחה, אני מתנצל, חבר הכנסת גנאים מסעוד, בבקשה.

מסעוד גנאים: כבוד השר, אני מברך את כל המורים והתלמידים וכל העוסקים בחינוך.

מסעוד גנאים: כמורה לשעבר, תמיד אני מזכיר את זה, בתחילה כבוד השר דיבר על הביקורת, למרות הביקורת אני אתחיל מהדברים המעודדים שאני תומך בהם.

מסעוד גנאים: אני תומך בזה ואני מחזק את ידי השר לגבי נושא מעמד המורה.

מסעוד גנאים: אני חושב שמורה טוב מקדם מערכת חינוך טובה, אני גם מחזק את ידיו במיגור האלימות ויצירת כלים חינוכיים, זה חשוב מאוד.

מסעוד גנאים: יש שני סוגים של מורים מנהלים.

מסעוד גנאים: יש מורה שרואה בחינוך שליחות וייעוד, ויש מורה – התלוש, ומנהל התלוש, השכר בסוף.

מסעוד גנאים: כבוד השר, אני מחזק את ידיך, תעודד את אלה שרואים בחינוך שהוא ייעוד, שהוא שליחות, משום שאנחנו זקוקים לאלה.

מסעוד גנאים: אני חושב שאנחנו זקוקים מאוד, לאור המצב של האלימות ושל הגזענות במדינה, אנחנו זקוקים מאוד למנהלים ומורים שרואים בחינוך כשליחות.

מסעוד גנאים: בקשר לחינוך במגזר הערבי, אני לא אוסיף על מה שאמר חבר הכנסת זחאלקה וברכה, אני מייעץ לשר להתעמק וללמוד את הנייר של ועדת המעקב לענייני חינוך ערבי, כל הדברים נמצאים שם.

מסעוד גנאים: כמורה תמיד היו לי שני דברים.

מסעוד גנאים: ראיתי סתירה גם כאשר הייתי מורה, כאשר שאלתי את עצמי מיהו המורה המצליח.

מסעוד גנאים: מי מורה שהוא מורה מצליח.

מסעוד גנאים: בעיני מערכת החינוך והמנהלים, המורה המצליח זה שמצליח להביא יותר תלמידים כזכאים לבגרות, הכוונה הציונים.

מסעוד גנאים: מורה מצליח לא זה המורה שמצליח לגלות איזה משורר או סופר מבין תלמידיו.

מסעוד גנאים: נכון, כתבת במטרות שאין סתירה בין מצויינות לבין חינוך לערכים.

מסעוד גנאים: אני גם חושב שאין סתירה.

מסעוד גנאים: אבל בתי הספר שלנו, לצערי הרב, נהפכו לשדה מרוץ של ציונים, להשגת ציונים ורק של ציונים לצערי הרב, ומשאירים מאחוריהם ערכים השונים וההומניים שצריכים לחנך אותם.

מסעוד גנאים: במטרות אדוני השר, בסוף ממטרות האלה מי הבוגר?

מסעוד גנאים: מה התוצר בסוף?

מסעוד גנאים: האם התוצר הוא החייל הטוב?

מסעוד גנאים: המפקד הטוב בצבא?

מסעוד גנאים: לפי דעתי, כתבת חיזוק החינוך לערכים ציוניים יהודיים דמוקרטיים חברתיים.

מסעוד גנאים: אני רואה, הנכון, ההדגשה על דמוקרטיים וחברתיים, משום שאנחנו חברה רב לאומית, רב תרבותית ועלינו לכבד את האחר, וללמד איך לכבד את השונה ולהכיר בו.

מסעוד גנאים: אם אני לא מכיר בשונה, אני לא אכיר לעולם שהוא שווה.

מסעוד גנאים: אז עלינו לחנך לערכים האלה כדי למגר את האלימות, כדי למגר את הגזענות.

מסעוד גנאים: רק לפני חודשיים כתב אנדרייס שלייכר שהוא ממציא מבחני הפיז"א, אמר על מערכת החינוך בישראל: "התלמידים בישראל מסוגלים אמנם לספר מהם למדו בבתי הספר, אבל קשה להם מאוד ליישם את הידע הזה.

מסעוד גנאים: בעידן של מפץ הידע, לא הכמות היא חשובה אלא האיכות, איך משתמשים בזה ולמה משתמשים בזה".

מסעוד גנאים: כבוד השר, אדוני היושב ראש, אני מקווה שהתוצר שלנו בוגר מערכת החינוך יהיה בעל ערכים הומאניים, מכבד את האחר, מכבד את השונה כדי שנצליח וכדי שבאמת נהיה מדינה דמוקרטית.

מסעוד גנאים: תודה רבה.

גדעון סער: אני רוצה להודות ליושב ראש הוועדה ולחברי הוועדה.

גדעון סער: הרגשתי שגם מי שלא הסכים עם הכל, דיבר באופן ענייני, ואני מודה לכם על הגישה הזאת.

גדעון סער: השגת היעדים, ברור שזה לא פשוט, וברור שזה לא מחר בבוקר, זה דבר חשוב לחברה הישראלית ולעתיד שלנו.

גדעון סער: החשיבות היא לעתיד שלנו.

גדעון סער: העלה חבר הכנסת מולה מספר נושאים.

גדעון סער: אני מקבל את הנושא של חינוך לקבל את השונה והאחר, חינוך לסובלנות, זה קיים וזה יורחב במערכת החינוך.

גדעון סער: לגבי פתח תקווה – דיברנו על זה לפני מספר ימים.

גדעון סער: הודעתי את עמדתי, יש לנו בנושא הזה עמדה ברורה, גם מנכ"ל המשרד וגם אני לחוד אמרנו אותה מספר פעמים.

גדעון סער: העמדה הזאת היא שבתי-הספר הללו צריכים לקבל תלמידים אתיופים זו חובתם.

גדעון סער: אנחנו לא נקבל תירוצים כאלה ואחרים כדי בעצם להתנהל באופן שעולה ממנו ריח של גזענות.

גדעון סער: אנחנו אמרנו את זה לפני מספר חודשים בבית המשפט העליון בעתירה לבג"צ בצורה ברורה, ועל אותם דברים אנחנו עומדים היום.

גדעון סער: אני מוצא לנכון גם לשבח את החינוך הממלכתי דתי שקולט באהבה את התלמידים האתיופיים.

גדעון סער: האמת, המוסר שלנו היה צריך לאמץ את התלמידים האלה לליבנו, זה המוסר היהודי בעיניי.

גדעון סער: לכן הדבר הזה הוא מקומם.

גדעון סער: אני רוצה רק לעדכן את הוועדה, שראשי המוסדות זומנו מחר למנכ"ל המשרד על דעתי, למסור תשובותיהם.

גדעון סער: אני מקווה שתהיה התעשטות.

גדעון סער: לא תהיה התעשטות, יקרו שני דברים.

גדעון סער: אחד, לתלמידים יהיו פתרונות, שתיים, יהיו הצעדים החריפים ביותר שניתן נגד בתי ספר כאלה, כולל בהיבט התקציבי, כולל בהיבט של לקיחת הרישיון.

גדעון סער: התייעצתי בדברים האלה עם היועצת המשפטית, מלכתחילה.

גדעון סער: אני מעדיף שלא נגיע לשם.

גדעון סער: לטובת החברה הישראלית שלא נגיע לשם, לא תהיה ברירה, הדברים האלה יבוצעו כדי שיהיה מסר ברור וחד משמעי.

גדעון סער: בנושא שהעלה יושב ראש הוועדה, מחסור במבני חינוך ביהודה ושומרון.

גדעון סער: אכן, יותר במועצות האזוריות מאשר בערים, יש בעיה של פרוייקטים שתקועים על נושאים ביורוקרטיים של אישור תב"ע ונושאים אחרים כמה עשרות כאלה.

גדעון סער: גני ילדים וכיתות לימוד.

גדעון סער: אני העליתי את הנושא הזה בפני שר הביטחון.

גדעון סער: הצגתי בפני שר הביטחון תמונה מפורטת של הנושא הזה.

גדעון סער: אין ולא צריכה בכלל להיות בכלל להיות שאלה שהילדים שלנו ביהודה ובשומרון צריכים לקבל מענה וצריכים ללמוד בתנאים נורמליים והגונים כמו כל ילד.

גדעון סער: אני מאמין ששר הביטחון יטפל בנושא הזה.

גדעון סער: אני בדיוק נתתי לו את מלוא הפרטים, ואני מקווה שזה ישא פרי.

גדעון סער: אני לא מעריך שיש כוונה לא לפתור את זה, לא התרשמתי שיש כוונה לא לפתור את זה.

גדעון סער: בכל מקרה אינני מתכוון להזניח את הנושא הזה, אדוני היושב ראש, אלא ללוות אותו באופן אישי עד לפתרון.

גדעון סער: חברת הכנסת אנסטסיה מיכאלי, בנושא ספרי הלימוד.

גדעון סער: אני אכן מסכים שיש בעיה.

גדעון סער: אגב, אני מכיר אותה גם מהבית.

גדעון סער: כל אחד מאיתנו מכיר אותה.

גדעון סער: ראיתי את זה גם אתמול אצלי בבית, וצריך לטפל בזה.

גדעון סער: תוך כדי הישיבה דיברנו עם המנכ"ל, אנחנו נכנס ישיבה כדי לראות איזה פתרונות.

גדעון סער: היו פתרונות, נדמה לי שיושב ראש הוועדה בעצמו בעבר כמנכ"ל משרד החינוך פיתח מודל של השאלה בתעריפים נמוכים.

גדעון סער: לא כל המודלים פועלים היום.

גדעון סער: אני מודה שלא הספקנו להיכנס לנושא זה בזמן הקצר שאני במשרד.

גדעון סער: אני מבין את העניין הזה, אני מתכוון לקיים ישיבה כדי לצאת עם צעדים מעשיים איך ניתן לצמצם את העלויות.

רונית תירוש: אדוני השר, יש מודל.

גדעון סער: בסדר גמור.

גדעון סער: תוך כדי הישיבה שאלתי את המנכ"ל.

גדעון סער: המנכ"ל נתן לי כבר ארבע דרכים להתמודד עם זה.

גדעון סער: נשב בצורה מסודרת, נראה איפה זה מופעל, מה עוד אפשר לעשות ונעשה את מה שצריך לעשות.

גדעון סער: חבר הכנסת ברכה, לגבי צרכי החינוך הערבי.

גדעון סער: אני מסכים שיש בעיה שנוצרה במשך זמן רב.

גדעון סער: יש לי רצון כן להתמודד עם זה.

גדעון סער: יש לי רצון גם לפעול בכיוון של חיזוק ההישגים בחינוך הערבי.

גדעון סער: אני חייב להגיד שאני רואה שכן יש השקעה בהרבה מאוד מימדים.

גדעון סער: למשל, אם ניקח את תחום הבינוי, נכון להיום, כמעט 39% מהבינוי הוא מתבצע במגזר הערבי.

גדעון סער: כדי לצמצם פערים, ברור, זה בערך פי שתיים באופן יחסי, או קצת פחות.

מוחמד ברכה: אתה צודק זה מצמצם פערים.

מוחמד ברכה: אבל כדי לסגור את הפער לפי החישוב שלי בעוד 51 שנים.

מוחמד ברכה: אם לקחת בחשבון את הצורך של הריבוי הטבעי של כל שנה, וכמה זה סוגר, זה 50, 51 שנים.

גדעון סער: על כל פנים יכול להיות שצריך לעשות יותר.

גדעון סער: צריך יותר תקציב לעשות יותר, וגם צריך לתת מענה בעוד מקומות.

גדעון סער: היום אנחנו נותנים למשל גם בנושא של שיפוץ מבנים, ניתן מענה יותר רחב בשנת הלימודים הזאת.

גדעון סער: כי במסגרת כלל ההסכמים מה שנקרא עיסקת החבילה, קיבלנו על זה תקציב מיוחד, זה יאפשר לעשות לא בינוי, אבל בהחלט בהרבה מאוד מקומות לימוד בתנאים יותר טובים.

גדעון סער: יש צורך להשקיע יותר.

גדעון סער: היו גם הרבה מאוד ויש הרבה מאוד במערכת תיגבורים, כולל תיגבורים לבגרויות.

גדעון סער: אגב, אני לא בטוח שתמיד הם מנוצלים למטרות הייעודיות שלהם.

גדעון סער: לפעמים הם מנוצלים לצרכים אחרים.

מוחמד ברכה: כבר אי אפשר - - -

גדעון סער: אתן לך דוגמה.

גדעון סער: דבר שאגיד בזהירות שבמקומות מסויימים – למשל יש תכנית שנקראת ליבם, תכנית של תיגבור לבגרויות.

גדעון סער: במקומות מסויימים נאמר לי, הדבר הזה משמש להעביר לשעות נוספות לאו דווקא שעות תיגבור לבגרויות למורים שהם חלק מצוות בית הספר.

גדעון סער: אז בעצם מקצים כספים ליעד מסויים, ואתה רואה שאתה לא רואה את התוצאה.

מוחמד ברכה: גם הניסוי של יום חינוך ארוך היה מיותר, הוסיפו שעות מבלי שיוסיפו תקנים ותכנים.

גדעון סער: יש לנו מחוייבות לנושא הזה.

גדעון סער: אני אקיים מספר ישיבות כדי לראות איפה ניתן לסייע.

גדעון סער: אני גם מסכים עם מה שנאמר פה, שבאופן כללי תקציב משרד החינוך צריך להיות הרבה יותר גדול, ואז אתה יכול לתת מענה יותר גדול.

גדעון סער: בסופו של דבר גם אנחנו צריכים לפעול במסגרת תקציבית.

גדעון סער: אנחנו מעוניינים מאוד בצמצום הפערים.

גדעון סער: הרבה מאוד תלוי בראשי רשויות.

גדעון סער: יש ראשי רשויות שאפילו כספים שמגיעים לתקציבים לסעיפים ייחודיים לפי החוק שהכנסת הזאת חוקקה, לא מגיעים למערכת החינוך.

מוחמד ברכה: מר מוסקוביץ צריך לענות.

גדעון סער: אני לא רוצה לפתח על זה דיון כאילו אני מוריד איזה נטל ממשרד החינוך ומעביר אותו למקום אחר.

גדעון סער: אני לוקח על עצמו בשיחה בינינו להציג לך דברים שהם בגישה אחרת של שלטון מקומי כי הוא השותף שלנו לעשייה חינוכית.

גדעון סער: איפה שיש ראשי רשויות שאיכפת להם מחינוך יהודים וערבים, אתה רואה קפיצה מייד.

גדעון סער: אתן לך דוגמה, בבתי ספר תיכוניים, בתי ספר על יסודיים, חטיבות עליונות, שמינוי המנהלים הוא על ידי רשות מקומית לא על ידי משרד החינוך, לפעמים יש שיקולים אחרים.

גדעון סער: היישובים והתלמידים נפגעים מזה.

גדעון סער: לא יודע איך להתייחס לזה כי במקומות אחרים זה עובד לטובת העניין.

גדעון סער: אני רוצה להודות לראשי ארגוני המורים על המלים הטובות, על הפרגון.

גדעון סער: אני בטוח שהם יכלו גם להסתייג מנקודה כזאת או מנקודה אחרת.

גדעון סער: הם נקטו בגישה חיובית, וזאת הגישה שלי איתם שהיא גם מבוססת על כבוד הדדי בדיאלוג, גם כשאני לא תמיד מסכים עם כל דבר, אבל ראייה משותפת של המטרות, אז אני מודה לשניהם.

גדעון סער: אלכס מילר העלה כמה נקודות.

גדעון סער: בית ספר גורדון ייבדק.

גדעון סער: חבל מודיעין, אני רואה שיש כאן גם מורים.

גדעון סער: אני לא רוצה להתחמק, אני רוצה להגיד בצורה ברורה.

גדעון סער: התקבלה החלטה מקצועית שהיא בסמכות ראש הרשות המקומית.

גדעון סער: יצא לי גם לשוחח איתו, התרשמתי שהנימוקים שלי מבחינה חינוכית נכונים.

גדעון סער: הם נבחנו גם על ידי הגורמים המקצועיים אצלי במשרד.

גדעון סער: אחרי שהתבצעו כל הבחינות האלה, אין שום כוונה לשנות את ההחלטה שהתקבלה, גם הנסיעה – התעדכנתי, יש מערך של הסעות.

גדעון סער: זאת לא מדינה שהמרחקים הם בלתי סבירים.

גדעון סער: החינוך שמוענק שם הוא חינוך טוב.

גדעון סער: יש חלק הארי של ההורים שכבר רשמו את הילדים לבית הספר, יש קבוצה אחרת שלא.

גדעון סער: לפחות חלק רשמו וחלק לא.

גדעון סער: אבל לאלה שלא, אני רוצה לומר, החלטה לא תשתנה.

גדעון סער: מה שאמרתי קודם, כאשר מתקבלות החלטות ונבחנות, ומגיעים למסקנה שאין צורך להתערב, זו החלטה שהיא בסמכות של ראש רשות מקומית, צריך לדעת לא כל יום לערער החלטות תחת לחץ, ואני לא מקל ראש.

גדעון סער: אני יודע שהחינוך של הילדים הוא הדבר הכי חשוב להורים.

גדעון סער: אני בטוח שאתם חושבים שזה לא נכון, אבל העניין נבחן בכל הדרגים עד למנכ"ל המשרד.

גדעון סער: יש לה ממדים נכונים, היא נובעת מהחלטות קודמות שקשורות לקיום בתי ספר שש שנתיים, ולא רק שם.

גדעון סער: גם בשוהם אם אינני טועה, יש לזה זיקה לזה.

גדעון סער: ואם אנחנו נפרק את זה פה, זה התפרק לאורך כל החזית, ויש מישהו אחר שרואה את שיקולי הרוחב, והתפקיד שלנו אם הגענו למסקנה שנשקלו שיקולים עניינים, זה גם לתת גיבוי, ולא לפתוח כל דבר תחת לחץ.

גדעון סער: תאמיני לי, כמה מהאנשים שאני מאוד מעריך, כולל עיתונאים שאני מאוד מעריך פנו אליי.

גדעון סער: לא ישונה כי הגענו למסקנה שזה נכון.

גדעון סער: אלכס מילר העלה נושא של עולים מברית המועצות.

גדעון סער: צריך לטפל בשני מימדים שהוא העלה.

גדעון סער: שיעור נשירה שראינו, זיהינו.

גדעון סער: עלייה בשיעור נשירה ויטופל.

גדעון סער: נושא של קליטת מורים מהמגזר.

גדעון סער: מוסקוביץ, אנחנו מכירים את הצרכים, נתנו מענה לחלק ניכר מהם, עשינו כיברת דרך לקראת השלטון המקומי מאוד גדולה, לעומת מה שהיה תקציב 2009 המקורי, עם פגיעה בתיקצוב של השלטון המקומי, עם עוד פגיעה בהסעות מעבר למה שקיימת.

גדעון סער: אני יודע שיש עוד צרכים, אני יודע שהרשויות המקומיות עומדות בחזית מול התושבים.

גדעון סער: מה שאנחנו יכולים לפתור, אתם יודעים שאנחנו פותרים ונשתדל לעשות עוד.

גדעון סער: חבר הכנסת זחאלקה, אני מסכים איתו בעניין המנהיגות החינוכית.

גדעון סער: אני מסכים איתו גם שיש קשר בין ההשקעה הכספית לתפוקות.

גדעון סער: אני לא מקבל גישה אחרת.

גדעון סער: אני מתנגד לתפיסה שאין קשר בין התקציב לתוצאות, ועוד איך יש קשר, אבל זה לא המשתנה היחיד.

גדעון סער: זה משתנה קריטי, תנאי הכרחי לא מספיק.

גדעון סער: רונית תירוש, אני מודה לך כרגיל על העצות שלה.

גדעון סער: חייבים להתחיל עם זה כי בסופו של דבר זה לא נכון.

גדעון סער: מה יהיה סדרי העדיפויות בין היעדים השונים, תמיד אפשר להקנות סדרי עדיפויות בטיפול בשלב כזה או אחר.

גדעון סער: אני הבנתי את מה שאמרת.

גדעון סער: קיבלתי פתקים מאנשי משרדי שיש פרוייקט של השאלת ספרים שקיים בהיקף של 2 מליון שקלים, 1,200 בתי ספר יסודיים שמקבלים תיקצוב מהמשרד, יכול להיות שזה לא עונה על כל הבעיה.

גדעון סער: חשוב לראות מה שאמרת לגבי חיזוק ההישגים בקרב עולים, בקרב מגזר לא יהודי.

גדעון סער: הערה יפה מאוד.

גדעון סער: נושא זהירות בדרכים, אדוני המנכ"ל, אני מבקש לפנות למשרד האוצר על דעת הוועדה לבקש לתת תקציב לא למשרד החינוך, חצי נוסף לרשות לבטיחות בדרכים, בקשה שלי כשר חינוך מיוחדת.

גדעון סער: יושבים פה נציגי האוצר, כדי לחזק את העניין הזה.

גדעון סער: מה שאני רוצה שתבינו כועדת חינוך, תאמינו לי זה קרוב לליבי, אין לי תקנה תקציבי כזאת.

גדעון סער: אני יכול להתחיל לקבל על עצמי, וזה קרה במשך שנים, כל הזמן לקבל מטלות של משרדים אחרים, זה כולל עם אבטחה, זה כולל עם הרבה מאוד דברים.

גדעון סער: אומרים לך למשרד החינוך יש כסף, ראיתם מה התקציב הגמיש, ואז אני צריך לקבל החלטות גם מה לקצץ.

גדעון סער: לקצץ ושעות לימוד זה במה?

גדעון סער: הדרך פה היא לתגבר את תקציב הרשות.

גדעון סער: אני מבקש לפנות בעניין הזה, אם תוכלו לחזק אותי כוועדה - - -

זבולון אורלב: כמדומני, אנחנו קיימנו על זה שני דיונים והיתה הסכמה רחבה שהנושא הזה מחייב פתרון.

זבולון אורלב: אנחנו לא תומכים בזה שתקצץ בדברים אחרים ותתן את התקציב, זאת לא גישתנו.

זבולון אורלב: אבל גישתנו אולי צריכה להיות סניגורם של התלמידים, ללכת למשרד האוצר, ללכת ראש הממשלה, ולהגיד לו תשמע, שנים רבות הרשות תיקצבה את זה, זה לא עולה הדעת הדבר הזה, בזה תקבל מאיתנו גיבוי מלא.

זבולון אורלב: אנחנו גם כן פנינו לראש הממשלה - - -

מוחמד ברכה: גם הרשות למלחמה בסמים - - -

זבולון אורלב: אני גם מוכן להיות סניגורם של התלמידים.

גדעון סער: אגב, אני גם מוכן שיעשו תקנה תקציבית בתקציב משרד החינוך ואז זה יהיה באחריותי.

גדעון סער: אבל אני לא יכול שזה לא יהיה באחריותי ואת התקציב יתבעו ממני, זה דבר לא הגיוני.

גדעון סער: חבר הכנסת גנאים, אני רוצה להודות לו על הדברים.

גדעון סער: הוא היה מאוד ענייני, אבל אני רוצה להסביר בנקודה שהוא הסתייג וגם חברי הכנסת הערביים האחרים.

גדעון סער: קודם כל אני מכבד דעה אחרת, האחריות היא עליי ואני רואה את הדברים אחרת, ואני אסביר איך אני רואה.

גדעון סער: שרות צבאי, שרות לאומי, אזרחי, שנת שרות זה הכל נתינה לכלל, זה הכל לתת לכלל, וזה חלק מתפקיד של מערכת חינוך.

גדעון סער: אמנם אנחנו בעידן מאוד אינדיווידואליסטי לתת לכלל, אז נכון, המטרה שלה היא לייצר אזרחים יותר טובים, אבל, לא שאני לא מבין מאיפה הדברים באים בראייתכם, אבל השרות הצבאי הוא נתינה לכלל, וזה חינוך ערכי בעיניי.

גדעון סער: זה לא סותר ערכים הומאניים, כל הנקודות של ערכים הומאניים, הוא כורח - - -

מוחמד ברכה: שירות הוא כורח לא ערך.

מוחמד ברכה: להפוך את הצבא לערך, זה לא מדינה מתוקנת.

גדעון סער: אמרתי, שרות צבאי, שרות לאומי, שרות אזרחי, שנת שרות.

גדעון סער: כל אלה מסגרות של המדינה לכלל.

גדעון סער: לגבי המגזר הערבי, לצערי, גם הנושא של שרות לאומי אזרחי כמו שאתם יודעים, הוא לא נתמך על ידיכם בהתלהבות, אני אומר את זה בלשון המעטה, לכן המתקפה בעניין הזה נעשית כאשר האלטרנטיבה לשרות הצבאי גם בה לא תומכים.

גדעון סער: כתבה לי חברת הכנסת תירוש, וגם נאמר לי ממקור אחר.

גדעון סער: אכן בתקופה שכיהנה שרת החינוך לימור ליבנת ורונית תירוש היתה מנכ"לית, הכניסו נושא של מורשת ישראל בחטיבות הביניים, לא בתכנית שאנחנו מדברים עליה כרגע שמתחילה מכיתה ד' ברצף, היא בחלקה קוצצה.

גדעון סער: אנחנו מתכוונים למשהו יותר רחב.

גדעון סער: אני בכל מקרה מברך על כל דבר שנעשה בהקשר הזה, גם בעבר, כי אני חושב שאלה דברים חשובים בצורה בלתי רגילה.

זבולון אורלב: תודה רבה אדוני השר.

זבולון אורלב: אני שוב רוצה להודות על ההזדמנות וההחלטה שלך לכבד את ועדת החינוך של הכנסת ולהציג כאן את החזון החינוכי.

זבולון אורלב: אני רוצה לומר, אני מקווה שיש על כך הסכמה כללית גם אם לכל אחד יש הערה פה והערה שם.

זבולון אורלב: הוועדה רשמה לפניה את החזון והתכניות החינוכיות שהציג השר לקראת שנת הלימודים תש"ע והשנים הבאות.

זבולון אורלב: הוועדה מברכת את השר במשרד על עיקרי החזון והתכנית, ומאחלת למשרד, השלטון המקומי, ארגוני המורים להביא ליישום וביצוע התכנית תוך כדי המשך הדיונים בפרטיה.

זבולון אורלב: הוועדה תסייע למערכת החינוך על כל מרכיביה ובראשם השר, לביצוע תכנית תוך קיום חובתה בדבר פיקוח על הרשויות המבצעות.

זבולון אורלב: הוועדה מאחלת למורים, להורים ולתלמידים שנת לימודים פוריה ומוצלחת.

קריאה: אני מציע להוסיף את הצעתו של השר, אפילו שזה פרטני.